text:
Fiji's Family Network
Nu sa bula vinaka a lewe ni Jikina ko Vulaga kemunu tu e veiyasai Viji ka vakakina ko kemunu a tu mai vanua tani. Au via vakaraitakina jiko ga yani ni sa toso vinaka jiko a vakavakarau kina soqo ni vakananumi ni yabaki drau ni lotu mai Vulaga. Sa vala oji ai vakananumi ka sana kau jiko ki Vulaga ina vula iei me laki toka rawa ki Gaunavou mena qai cereki ina siga ni soqo. Sa toso vinaka jiko a veivakasavasavataki karatou sa na tekivu jiko a koro ko Muanaira ina vula iei ko Sepiteba.
Sa qai vo ga e dua a tau soli ina vula ko Okotopa ka sa na vakarautaki sara vakaoji a meca taucoko mena kau me baleta a soqo. Sa voleka talega ni oji ai vola ni vakananumi me baleta a yabaki drau ka nanumi mena tabaki ina Okotopa.
Au sa vakamamasu jiko ga yani vei kemunu taucoko a lewe ni wetatou jikina baleta ai lakolako ki Vulaga kei na omunu veitokoni kina soli ina vula ka lako mai. A saumi vodovodo sa vala jiko ka rawa ni soli ga yaca kivei iratou a lewe ni komiti ina veikoro.
Au sa nuitakina a omunu veitokoni kina solevu ni lotu mai na weta vanua.
Jitoko
Chairman ni Komiti ni Soqo
Views: 295
Nu sa bula vinaka a lewe ni Jikina ko Vulaga kemunu tu ina veiyasa i Viji kei kemunu a tu mai vanua tani.
Ai lakolako ki Vulaga ina ona laki solevutaki a yabaki drau ni Lotu sa nanumi mena biubiu jiko ina i 23 ni Tiseba ka me kele yani ki Vulaga ina sigalevu ni ka 24 Tiseba. Ni yaco yani ai lakolako sana vala sara a veiqaravi vakavanua kina vulagi dokai ka na vala taucoko sara a veiqaravi vakavanua ka dau vala mai Vulaga. Ni oji a veiqaravi vakavanua keta sa na dui lako sara kina ona koro.
A polotu ni veikidavaki eratou sa lewa mai vanua mena vala ina kayavi ni Siga ni Sucu mai Muanaicake. Keta sa na soqo taucoko ki Muanaicake ina kayavi ni Siga ni Sucu me laki vala kina a polotu ni veikidavaki. Oji keta sa na dui suka tale kina ona koro me keta laki vakavakarau mai kina soqo.
I na kayavi ni 29 Tiseba keta sana toso taucoko yani ki Muanaicake (Naividamu kei Ogea) me sana vakarau tekivu a solevu. Ai 30 Tiseba a siga ni veivakalotutaki. Ai 31 Tiseba a siga ni solevu kei na polotu ni vakananumi ni yabaki drau sa vakarau me dromu ka cereki talega kina ai vakananumi. Ai 1 Janueri 2012, a siga ni kidavaki kina a yabaki drau ka tarava. A polotu vakajikina ka me kidavaki kina a yabaki drau vou. Ai 2 Janueri a siga ni veitau waqa ni Viji mai Muanaicake. Ni oji vakasigalevu sa na qai veisukayaki kina ona koro me laki cokonaki kina lesu ki Suva.
Sa vaka no iei ai tuvatuva ni solevu. Ena vakamatailailaitaki jiko yani.
malo
Jitoko
Au vakabula jiko yani vei kemunu a lewe ni Jikina ko Vulaga kemunu tu ina veiyasai vuravura, mai Amerika, Ositerelia, Niu Siladi, Igiladi kemunu na wilika a ka e baleta a solevu ni yabaki drau ni Tabacakacaka Vakalotu mai Vulaga. E kerei jiko yani ke rawa ni dua mai a omunu cau kina kena vakarautaki jiko ai lakolako ki Vulaga. Sa vo ga e dua a kumuni lavo ina vula ko Okotopa me sa tekivu yani a voli ni meca mena kau ki nakoro me baleta a soqo kei na ona vakarautaki a waqa me veikau.
Ena ka ni marau sara vei keitou a Komiti me ciqoma a omunu cau kei na vei meca eso kemunu rawa ni veivuke mai kina. A ona talega ena via lako, me qai soli toka ga mai yaca kei nai vodovodo e $250 lako yani kei na lesu mai.
Au sa nuitakina a omunu veitokoni.
Jitoko
Nu sa bula vinaka a lewe ni Jikina ko Vulaga
E sa qai suka mai oqo e diua tale na Polotu ni Jikina ka vala mai Nasole kara tou veiqaravi kina na koro ko Muanaira. Sa totoka na lotu ka levu nai coi ni ti kei na yaqona eratou vakarautakina mai nakoro iloma. Sa qai vo ga e dua a lotu me sa lako nai lakolako ki Vulaga. Keimami sa vakarau jiko kina kumuni lavo ina vula ko Okopa. Enai ka 4 ni Okotopa me sa na bose vata kina a Komiti kei ira a liuliu ni marama mai na veikoro me sa laurai kina a matailailai ni meca mena vakarautaki ki Vulaga baleta a soqo. Ni oji a bose iei sana macala taucoko kina a meca me baleta a soqo kei na ona vakarautaki.
Au sa nuitakina tu ga a omunu veitokoni.
malo
jitoko
Nu bula tale mai a weta lewe ni Jikina ko Vulaga
Ka mai bose tale ni bogi mai Nasole ko iratou a Komiti ni Yabaki Drau ni Lotu kara wili kina a marama. Sa tekivu me veitalanoataki a matailailai ni soqo kei na ka mena vakarautaki kina soqo. Kemunu sa kerei tu ga a weta kemunu tu mai papalagi me kemunu bau kauwai mai kina ona vakarautaki ai lakolako ki vanua. A iotioti ni tausoli ena vala jiko ina 29 ni Okotopa ka na vala jikoga i Nasole. Ni oji ga a tausoli i ei sa na toso sara a kumuni vodovodo kei na tauri yaca kina lako.
Au sa nuitakina tu ga a omunu veitokoni.
malo
Jitoko
© 2012 Created by Matavuvale Admins.


c: text/html

text:
Fiji's Family Network
Kaiei e dua a turuku me keta mai sota ka veikilai kina a Vono boi yawa ni Vanuaseu keta dau taleitakina na Matavuvale dot Com. Veiyasa i vuravura cava ko jiko kina au sa vakabula jiko yani vei kemunu ra weta - vono boi yawa ni Vulaga.
Members: 103
Latest Activity: Nov 26
Started by MEANI. Last reply by Lasarusa Volanaba Apr 12.
Started by MEANI. Last reply by laisani cox Dec 3, 2011.
Started by Filipe Jitoko. Last reply by Filipe Jitoko Oct 5, 2011.
Comment
Happy New Year vei kemunu taucoko sara a lewe ni weta turuku iei...vakanuinui vinaka ni na dua na yabaki kalougata na yabaki 2012...blessed week all
Satuwai sara. au vakabula raraba tu ga yani. Au jiko mai lomaji na sigatabu keitou laki unu yaqona kina kei tavale tusa. Sa na qai matalau a lako ni sa na na qai lako tu ko Tu Eba. Sa loloma yani vei kemunu taucoko.
Biu
Suva
Vakabula raraba jiko yani, totoka tu a draki i Suva vakaturubuto tu ia vakanuinuivinaka kina nakinaki ni laki vanua. Totoka tu a veiwasei na wetatou turuku iei, vinaka a soli vakasama kei veikilai. Vinaka Seta a omu nanuma, meca ga keta rawata levu se lailai sa koi koya jiko mai, dredre ga ni ta veinanumi jiko na masu kei na veiwasei na mona livaliva kena veimataqali. Keta talega tu i Viji e ta rawa ni veivuke tu - as long as its from the heart (smile)... Kalougata jiko a qaravi tavi na siga ni kua kei na macawa ni kua, Qele kei Vulaga a Lotu ki vei Jisu... Safe & blessed week to all
Lia
© 2012 Created by Matavuvale Admins.

robotstxt: allowed

filter: keep


text:
Fiji's Family Network
Views: 9467
3, hahaha Adi Una sa vaka e leka na yamemu lolzz,
Taura se Biuta
@tepola qumiya se saquma
Biuta ani Bulou T, dou qai ga mai mai reici karuamudou sa degese toka mai gona!kailaa!!
biliga se dreta?
kabita qamuta me kua ni drotaki koya
Ni qai lei qamuti koa ani Kelly!..ahahahaah!!
qamure se vudi?
Siwa dodo ga Lisa Ar Em,drau bula kei Adi Una,
Sua Niu se Kari Niu??
vodo ose se ramolili??????????? sa buloa vinaka mai marama tau
Mana,hahaha@ Lisa Ar Em sa mamare na ligaqu sa sini rawa na sua niu kaikaila,
Qari se Urau??
Tau na qari ko kania mai na noa....kaila yani
palusami or curry chops
Palusami kei na Curry lemeneke TDreus!!ahahaha!!
meke dabe se meke tucake?
Meke dabe ga de kasura nai sulu uwai,
Tuiboto se Taralala??
taralala
ika tavu or boil
© 2012 Created by Matavuvale Admins.


text:
A DODONU me yaco na kaba vakaivalu ni SEAL Team Six ena bogilevu ni Vakarauwai nai ka 30 ni Epereli, 2011. Sa waraki tiko ga me tau mai na i vakaro nei Peresitedi Barak Obama.
Ia, na i vakaro oya ena qai vakatauca ga na Peresitedi ni sa sota vakavinaka kece na veika me vukea na kena rawati vakavinaka na inaki ni kaba vakaivalu.
E qai takoso e dua na ka ka sega ni dua e vuravura e vakataulewa rawa kina.
Ko ya ena kena sa tau e Jottabad e Pakistan e dua na uca bi ka lako vata kei na kaukauwa ni cagi. E rui vavaku na o loaloa ka dredre kina vei iratou na waqavuka lala lalai ka ratou cowiri tiko e maliwa lala me ratou vakauta na ituvaki ni draki e Pakistan ki na keba levu mai Bagram e Kandahar, Afghanistan.
Ni vaka tiko oya na draki, e laurai ni na dredre sara vei iratou na SEAL Team Six me ratou vakayacora na itavi sa soli vei iratou, vakabibi ni mataqali draki oya e sega ni vinaka me ratou vuka se ro kina na elikoputa. Na nodratou i yaragi levu duadua e na kena lai qaravi vakavinaka na i tavi sa ikoya na elikoputa. Ia na elikoputa ena vakatau ga ki na draki.
Sa mani vakadaroi na kaba vakaivalu e nai ka 30 ni Epereli ka me na qai vakayacori ena bogilevu ni Siga Tabu nai matai ni vula o Me, 2011. Oya e sega ni cakacaka rawarawa ki na dua na mataivalu ka sa vakarau tu vakavinaka e na yalo, yago, vakasama kei nai yaragi. Ia oqo, me ra sa wawa tale e na loma ni 24 na auwa!
Ia, era sega ni tiko wale, era sa tomana tale nodra vuli vala ka ra cowiritaka vakavica na matailalai ni veika me ra lai vakayacora ki Chottabad. Ko iratou na veiliutaki ni SEAL Team Six, o Scott Kerry na iliuliu ni SEAL Team Six kei rau na i liuliu ni timi e rua ni Red Squadron, o Frank Leslie kei Rich Horn, eratou vuki taleva na screen levu ka laurai toka kina na ituvaki ni draki ka vakakina na i tuvaki ni vale kei na lomanibai e Chottabad.
Ia, ko ira na vica na drau na lewe ni CIA kei ira na kenadau ni misini era tiko ena valelaca levu, era sa wanonova matua tale tiko ga na lomanibai mai Chottabad ena Siga Tabu oya. E dua na ka era raica kina sa qai vakadeitaka vakadua ni sa dodonu me caka na kaba ena siga oya.
Na 8 na vula a yaco tiko mai kina na vakavakarau, na ivakadinadina ga e toka vei Amerika sa ikoya na nodratou ivakatakilakila ni kawa (DNA) na luvei Osama bin Laden kei na rorogo ni domona ka ra vesuka rawa na misini ni katokatoni. E sega ni baui laurai vakadua o dagodago.
Na rorogo wale ga ni domona ni vosa ena loma ni vale tabatolu oya, sa i koya na yavu e cakacaka voli mai kina o Amerika ka vakatulewa me sa yaco na kaba vakaivalu. Kevaka mada ga e sega ni tiko kina o Osama, ia, nodratou tauri vakavesu e tolu na watina kei na 20 vakacaca na luvena, sa na rawa ni vakatakilai se evei na vanua e vuni tiko kina.
Ia, ni seyavu na o loaloa ka kacabote mai na rarama ni matanisiga ena sigalevu ni i matai ni siga ni vula ko Me, sa raici ena screen mai Bagram, Afghanistan na vatuka ni dua na turaga lila balavu, ni curu mai tuba ena i katolu ni taba vale, me via liliga e dua nona i sulu ena wa.
Era kilai koya kece na dua na drau vakacaca na kai Amerika era sarava tiko na screen, ia, sa dredre dina ni ra vakabauta. Sa oti oqo e tini na yabaki nona sa mai yali tu o Osama bin Laden, ka vaka na tadra na nona basika vakasauri ena dua na vale taba tolu e na dua na tauni. A vakabauti tu ga ni a sa mate se lai vuni tawamudu tiko ena dua tale na qaravatu e na vualiku kei Afghanistan se ena dua na loma ni veikau loa e Pakistan se dua tale na matanitu Vakaarapea.
E vesuki koya rawa na itaba kaukauwa (video) ni waqavuka lala dauveitaba na RQ-170 drone, ka a talai mai ena siga kadua ka sa vakanawanawa toka e delai Chottabad. E sega ni dua na misini ni rairai (radar) e Pakistan e rawa ni raica se toboka na waqavuka lala lailai oya ka ni sega ni laurai rawa ena mata vakatamata se misini.
Ko iratou na a tara na vale tabatolu mai Chottabad, eratou sa bau sogota vinaka na veitaba vale e cake ena veilalaga ka toka ga eso na katuba iloilo era rawa ni veicuruyaki kina na lewe ni vale. E dredre ni ra laurai mai tuba se gaunisala ko ira na veicuruyaki tiko ena veikatuba oqori ka sega tale ga ni laurai e dua ke vakalili isulu tiko mai dela ni vale.
Era sega vakadua ni kila ko ira na vakarautaka na droini kei ira na tara na vale oya ni sa buli tiko ena gauna vata ga e tara tiko kina na vale oya e so na misini ka ra na sega ni dabe e dela ni qele se usani e gaunisala, ia era vakanawaci ki maliwa lala me ra qai lai wanonovi keda sobu mai.
E va (4) na misini eratou vakavukaci mai Bagram, Afghanistan ena Lotulevu kei na Vakarauwai me ratou lai cowiri tiko ena 20,000 na fiti e macawa ka wanonova sobu tiko na vale tabatolu mai Chottabad, Pakistan.
Sa bau viribaiti vakavinaka dina o Osama ena na itikotiko e vuni tiko kina oya. Na bai simede lelevu ka 20 na fiti na kena cere e wavokita na dua na eka ni lomanibai, na waya gagata e yatu va e dela ni bai. Na katuba levu e sogo ena sinucodo kaukauwa, ka vakakina na i curucuru ki na i karua kei na kena i katolu ni tabavale.
O Osama kei iratou na yadra eratou tu vakarau ena veisiga taucoko ki na dua na kaba vakaivalu e yaco mai dela ni qele, e matamata levu, mai gaunisala se na yasa e va ni vale levu oya. E sega ni bau dua nodratou vakavakarau e vakamuai ki maliwa lala.
E nanuma tiko o Osama ni sega ni dua e Pakistan e raici koya, e sega ni kila ni ratou sa wanonovi koya toka yani na kai Amerika rauta ni 1900 na maile ena keba levu mai Bagram, Afghanistan, ena i taba eratou sa vakauta tiko yani na waqavuka lala vakamisini ka ratou cowiritaki Chottabad tiko.
Era sega talega ni kila na tara na vale oya, ni sa rawa talega vei iratou na waqavula lala lalalai (drones) oya me ratou vanai Osama bin Laden mate ena nona curu oya ki tautuba. Dina ni sega ni dua na tamata e tiko ena waqavuka, sa rawa vua na misini ka tiko e loma me vaqara vakataki koya na takete ka vana mate. Sa lewe vica vata na takete ni CIA era vakamatei ena sala oya ena veiyasai vuravura.
Ia, me vaka ni gadrevi me tiko na i vakadinadina ka me kautani sara vakatotolo o Osama ena gauna e mate kina me tarova na kena tubu e vuqa na i tukutuku veivakacalai, sa na talai kina e dua na i lawalawa dauvala me ratou lai qarava na i tavi oya.
E dua tale na veisau sa lewai mai na veiliutaki me caka vakatotolo. Ena vuku ni kena kilai ni tiko na i yaragi niukilia nei Pakistan ka sa via vakayagataka ena nodrau veilecalecavi qaqa tiko kei Idia, sa ririkotaki kina na sala e nanumi me ratou curuma yani na va (4) na elikoputa ni Amerika.
Sa mani lewai kina me rau kakua ni vuka na Ghost Hawks, baleta kevaka e mani kaukauwa na radar nei Pakistan ka rau vakelei se vanai e macawa na elikoputa e rua oya, sa na vakaraitaki kina ki vuravura na i vunivuni nei Amerika ena vuku ni mataqali elikoputa vou oya, ka ni sega tale ni se dua na matanitu e tiko vua. E qarauna matua sara o Amerika me kua tale ni dua na matanitu me kila se lavetaka na i bulibuli se veika vuni e tiko e na mataqali elikoputa oya.
Sa lewai kina me rau sa kauta na i lakolako ki Chottabad e rua na Stealth Hawks, oqo na kena mataqali ka sa dau vakayagataka oti e liu o Amerika, ia, sa vakavoutaki na kena veigacagaca me salavata kei na cavuikalawa ni kila vakamisini.
Me vaka ni rau lalai sobu na Stealth Hawks ka sega ni levu se totolo me vaka na Ghost Hawks, e rau sa na veitokoni tiko e rua na Chinook MH-47, oqo na mataqali elikoputa lelevu ka totolo, e vaka na i bulibuli ni basi se savumarini ka rau cere cake na muana ruarua ka dui toka kina e yadua nai vocevoce. Na kena oqo e rawa ni vakavodo tamata kei na i yaya mai muri ka rawa ni vakadaberi talega e kea na misiniqani ka vakakina mai na katubaleka iloilo e babana ruarua.
Ena kena lomaleqataki de na toboka rawa na radar ni mataivalu ni Pakistan na nodratou curuma yani na i yala ni matanitu oya e va na elikoputa lelevu ni Amerika, sa lewai kina me na talai mai na dela ni manua levu ni usa waqavuka ni vala na USS Carl/Vinsion e dua na waqavuka lailai vakamisini, na EA-6B Prowler.
E na nona i tavi na Prowler me sogota ka vakamatabokotaka na radar kece e Pakistan ena loma ni tolu na auwa 30 na miniti eratou na tiko kina e loma ni matanitu oya na elikoputa e va ni Amerika. Na i karua ni i tavi ena qarava na Prowler sa i koya na nona solia eso na i rairai se i yaloyalo veilecayaki e matadra na pailate se ko ira na daunimisini ka ra via vana se vakacabotetaki iratou na va na elikoputa. Aya ena nona na vakasesei ira na kai Pakistan ena so na ka buli vakatani.
Ni qai ciwa na kaloko ena bogi ni Siga Tabu nai matai ni vula ko Me 2011, sa coba dei toka ena screen, na matai Admiral Bill McRaven na i liuliu levu ni Joint Special Operation Command, o Kerry Scott na i liuliu ni SEAL Team Six kei rau na i liuliu ni timi e rua ni Red Squadron, o Frank Leslie kei Rich Horn. Eratou sa vakaraica matua toka na lomanibai levu mai Chottabad, Pakistan, na i vunivuni nei Osama bin Laden. Eratou raica e dua na yadra ni lai vaqatataka na loka e matamata levu kei na nona lako wavoki ena lomanibai kei na nona cina livaliva. E sega ni kila okoya ni oya sai otioti ni bogi ni nona wavoki.
Toso nodratou vakararai na iliuliu e va mai Bagram ki na taba tolu e cake; eratou raica ni katubaleka kece e gole ki gaunisala levu e viribaiti ena lalaga buloko. Na vo ni veikatubaleka kece e sogolati vakavinaka sara. Ia, e tolu tiko na katuba Iloilo veitosoyaki e toka e daku ni vale, ia e lati mai liu e na lalaga.
Eratou raica ni ni katuba iloilo tolutolu oya e sega ni ra lokataki, ka ratou duavata ni sa ikoya oya na vanua me ra na curuma na lewe ni SEAL Team Six. Era na vakasoburi mai dela ni vale, ka ra na qai lade sobu ki na taba tolu ni bera ni ra qai veiwaseyaki ki na veirumu mai cake me yaco ki ra.
A tucake o Admiral Bill McRaven ka kaya vei iratou na lewe tolu nai liuliu ni SEAL Team Six me ratou vakarau, ka ni ra sana biubiu ena gauna vakamataivalu, nai ka 22 ni auwa, aya ena tini na kaloko. Sa vo ga e dua na auwa me lakovi na tamata ka tini taucoko na yabaki na nona vakasaqarai voli mai.
Ena qai kuri tale yani


text:
NA vuli vinaka kei na lotu vine rua na yavu levu ni noda rawata na bula sautu.
Oqo e rua na ka e laki vulici ena neirau veitalanoa kei Sakiusa Yavala na Manidia ni koronivuli mai Nakorotubu District School.
Ena nona sasaga na turaga oqo e rawa ni tara rawa kina na nodra bure na gone, oqo ena nodra nanumi na gone ena vuku ni vuli ka.
Na yawa ni vanua era taubaletaka mai, kei na nodra biuta mai na nodra lewe ni vuvale ena mataka, yakavi era sa tiko tale, era sa sega ni via vuli eso na gone ena kena taubaletaki balavu tiko na gaunisala ki koronivuli.
Oqo na vuna e dau tara kina na bure me ra dau mai tikoga kina e koronivuli mai na Moniti ki na siga Vakaraubuka ena kena vukei tikoga me ra marautaka tiko ka tomana tikoga na nodra vuli ka na neimami i solisoli, e kaya o Yavala.
Na koronivuli oqo e ra tiko kina na muri vuli me yacovi ira na Kalasi 8.
Era dau mai vuli tiko ena koronivuli oqo na gone mai na veikoro o Naocobau, Namarai, Saioko, Nadavacia, Verevere kei Nabukadra.
Tukuna na i liuliu ni koronivuli o Apete Vuli ni ra lewe 154 kece na gonevuli. Mai na i wiliwili oqori era lewe 66 era curu e bure.
Tukuna ni levu tiko na gonevuli era goneyalewa.
Eratou lewe 5 na qasenivuli, ka rua toka na kena marama ni Idia.
Keimami dau veimaliwai vinaka sara e ke, ka toso tiko na veika e vinakati me na talave cake tale kina na veiqaravi ena vuku ni vuli, kaya o Yavala.
Era vakatavulici na gone me ra kila na susu manumanu, ena kena sa tara oti na ba ni toa.
Eratou veivuke mai kina na tabana ni matanitu o Javani ena ruku ni veiqaravi na OISCA.
Era sa vakauqeti tiko na gone ena porokaramu oqo ni dua talega na vurevure ni lavo na kena vakayagataki na qele kei na susu manumanu.
E rawa talega na cakacaka mai na vuli, e dua talega na vanua oya me ra na rai tiko kina na gone ni vurevure ni cakacaka kei na bula na vakayagataki qele kei na susu manumanu, e kaya o Yavala.
E vakaraitaka o Yavala ni dua na vakasama kei na valavala ni bula e dodonu me na valuti tani oya na bula ni vakararavi.
Esa levu ga na gauna eda sa dau vakararavi tu ga ki na matanitu se vei ira na tani me ra cakava vei keda na ka.
Oqori na mataqali bula me sa veisau, ka me da sa cakacaka vakaukauwa.
Ka me da vakaraitaka ni da tamata liga kaukauwa me vakataki ira na noda qase, e kaya.
E vakadeitaka o Yavala ni sa levu tiko na bula dravudravua vei keda na tiko ka kawa i Taukei baleta ni da vinakata me sa caka tu ga vei keda na veika mai na matanitu.
E vakaraitaka o Yavala ni nodratou loma ni tikina oqo o Nakorotubu, oya na veivakalougatataki ni Kalou e tu kina, ena kena rawa na vurevure ni lavo mai na waitui.
Oqo esa mai tekivutaki kina na tabana ni qoliqoli na kena tara e dua na Ice Plant e na neitou koro mai Namarai.
Esa caka tale tu ga na susu mata ni civa mai vei dua na turaga ni Ositerelia.
Era dau gade talega mai na saravanua ena vuku ni rairai ni vanua kei na totoka ni vanua, e kaya o Yavala.
E na qele, e ra rawa ni teitei ena mataqali kakana cava ga e rawa ni vua rawa, na susu manumanu na me kei na bulumakau kei na susu oni.
Na niu ena neitou loma ni Tikina e sega ni caka rawa ka oqo e dua na kedra kakana vinaka na oni, ka na duatani kina na kanakana ni oni era dau vakani ga mai ena se ni niu, e vakaraitaka o Yavala.
E vakadeitaka o Yavala ni dodonu talega me ra na dau tokoni o ira na wekada era tiko mai vanua mai vei ira na wekadra era tiko ena vanua ni cakacaka.
Na oga ni vanua, na lotu kei na matanitu vei keimami na tiko e na veikoro vaka-Viti esa sega ni taqei rawa.
Oya na vuna e ka bibi kina vei keda me da tamata kaukauwa, me da cakacakataka vakaukauwa na noda bula, me levu na veika eda taukena me da rawa ni sotava kina na i vakatagedegede ni bula eda sa toso tiko kina oqo.
Kevaka eda sa na vucesa ka sega ni cakacakataki keda, eda na qai bera tikoga vakalevu, e kaya o Yavala.
Ni da rogoca na veika e tuvalaka tiko na turaga oqo, eda kila ni turaga dau cakacaka vakaukauwa ka vinakata na bula ni toso e liu.
Ena nodratou qele mai Namarai e sa solia tale o koya e va na eka mena tara kina na nodra veivalenivolavola na cakacka vakamatanitu.
Esa tekivuna tiko na tabana ni matai kei na idinia na cakacaka ena tiki ni qele oqo.
Tukuna ni ra sa wawale na lewenivanua ena kena golevi sara na valenivolavola e Rakiraki ka sa rawarawa ga ni sa tikoga e na loma ni tikina o Nakorotubu veiqaravi vaka oqo.


text:
ENA macawa oqo e vakananumi tiko kina na i tikotiko mai Dilkusha kei na yavu ni kena veiqaravi. Ena 1904, a tauyavu kina na veiqaravi oqo, mai vei ira na marama ni valagi era a kau lotu mai Viti ena gauna oya.
Na vale ni loloma oqo era sa mai susu kina e udolu na gone, ka ra mai qaravi ka ra mai roqoti ena i roqo ni loloma vakatina.
E vuqa na marama dikonesi kei na dauniveiqaravi era cola galugalu na nodra i tavi ena vuku ni nodra solia bula ena vuku ni nodra lomani na luveda era biliraki.
E na nomu na laki veisiko ena i tikotiko oqo, ko na luvuci ena loloma ena nomu na rogoca na kisi kei na i talanoa ni kasere ni bula ni vuvale, se na nodra sa biu tu ga na gone ena vuku ni vuqa na i ulubale eso era tukuna eso na tama kei na tina.
Eso na kisi ni gone era sega ni kila na tamadra se na tinadra dina, e vakaciriloloma na i talanoa me baleta na nodra veibiu kei na tamadra se na tinadra.
E vuqa talega na i talanoa vinaka, na i talanoa ni reki eda rawa ni kauta mai ena vale ni veivakarautaki oqo ena vuku ni nodra sa laki rawata vakavinaka na nodra bula, era laki vakawati vinaka e vuqa na i solisoli era susugi mai ena vale oqo ena delana mudremudre oqo e Davuilevu.
Vakaraitaka o Dikonesi Leba Laveti ka sa veiliutaki tiko ena i tikotiko oqo ni levu vei ira na i solisoli era susugi yani ena Dilkusha Home era dau lesu tale mai kei na nodra matavuvale era sa laki tekivuna ka mai vakaraitaka vei ira na luvedra na vanua era susugi ka lomani yani kina. E dua na vakasama raiyawa, ea solia na Kalou ena vuku ni nona solia na yalo kei na i gu vei ira na kaulotu ena gauna oya e Viti me mai tauyavu e vuqa na vale mera mai susugi ka lomani kina na gone luveniyali. Meda qai vakasamataka ni sa kasere mai oya na bula ni vuvale, era vakaloloma ga na gone.
Mera qai sevaki ka biliraki tale mai vei ira na wekadra dina, o ira saraga na gone oqo era sa na laki wili tu mera gone era tu ga ena veitaoni, ka ra bula tuga ena kerekere kei na bula ni toso.
E na yabaki 100 ni kena marautaki na tauyavu ni vale oqo, e a se veiqaravi voli kina na marama ni Rotuma, o Dikonesi Olivia Nataniela ena vale ni veiqaravi oqo.
E a soli talega vei Dikonesi Nataniela na metali ni veiqaravi cecere e solia na matanitu ena vuku ni nona solia na nona gauna kei na nona bula ena nodra lomani ka karoni na gone ena Dilkusha Home.
Ena nona vosa e vakavinavinakataka na nodra qaravi na goneyalewa ena vale oqo ena nodra sa laki rawata vinaka na nodra bula ka ra dei ena vuku ni veiqaravi kei na loloma era a susugi yani kina.
Vakaraitaka o Dikonesi Leba ni dau veivakadrukai tiko na nodra dau veinanumi yani kina lotu Idu, na daunibisinisi, na lotu Musulomani.
Vakaraitaka o Dikonesi Leba ni kidacala ga e dua esa basika tu yani.
Eso tale era qiri yani ni ran a vakarautaka na vakayakavi kedra na gone kei ira na veiqaravi ena Dilkusha Home.
Vakaraitaka o Talatala Tevita Nawadra ni dau $400,000 e dau soli kina Dikusha Home ena yabaki sa oti me na cicivaka kina na nona veiqaravi ena loma ni dua na yabaki.
Esa qai tiko talega na veivuke e dau solia na matanitu mai na tabana ni Bula Raraba kei na so tale na kai Samaria dau loloma era dau soli nodra ka ni loloma ena veisiga kei na veimacawa.
E vakaraitaka o Dikonesi Leba ni levu na gauna era dau laki veisiko yani na gone ni wili vola ni Siga Tabu kei ira na i soqosoqo ni marama, ka ra du osooso saran a gone ena vula o Tiseba. E dau levu era dau soli ka ni loloma kei na nodra sautetaki ira na gone ena vuku ni nodra vakani.
E vakavinavinakataka o Dikonesi Leba na yalo ni loloma e tu vei keda e Viti meda rawa ni solia tikoga na noda kei na meda mera nanumi kina eso vei ira na luveda era sega ni vakila na loloma kei na liga ni veiroqo mai vale.
Eratou lewe lima kece na Dikonesi eratou veivuke kece ena kena qaravi tiko o Dilkusha Home, ka tiko talega eso era dau solia mai na nodra gauna mera dau mai veivuke na sasamaki kei na veiqaravi ena kena cicivaki na vale ni veivakarautaki oqo o Dilkusha Home.


text:
TUKUNA na i vakailesilesi liu mai na taoni mai Rakiraki, ni dua na sala e da rawa ni vueti tani mai ena bula dravudravua oya na wili vola.
Ena nona laki dolava na na macawa ni vale ni wili vola ena taoni, e kaya ni dua na i valavala ni bula oqo me da na vulica, oya na wili vola.
E tukuna o Seini Vunivutu Bolobolo ni dodonu meda na wili vola vakalevu baleta ni levu ga na oda wili vola na levu na ka eda na kila, ka dolava na noda vakasama ena vuqa na ka eda sega ni kila vinaka tu.
Tukuna ni sa tiko na i tuvatuva ni matanitu ena kena sagai me na vakatoroicaketaki na noda bula na lewenivanua ena vuku ni noda rawa ka.
E tukuna ni ka bibi na noda cakacaka vata kei na matanitu kei na veitabana tale eso ena vuku ni noda toso ni liu kei na noda rawata na veika e veivakarautaki kina na Kalou.
E vakabibitaka ni wili vola e dua na ka bibi vei ira na luveda, ka dodonu vei keda na i tubutubu me da na dau vukei ira na luveda me ra na wili vola ka mera rawa ni ra tamata kila ka.
Tukuna o Bolobolo ni kevka era sa na vakavulici ena wili vola o ira na luveda, ena dua na yasana vinaka ka ra kila ka, baleta ni sa vakabibitaki na wilivola vei ira na luvei Ra en veisiga ni mataka.
Tukuna ni veika eda na sarava ena retio yaloyalo, eda na rwa ni guilecava ia na wiliki ni i vola vinaka ena kauta mai na vakasama vinaka kei na rai vou ka na sega ni na taqusi laivi ena noda vakasama. Era osota yani e rauta ni 500 na lewenivanua ena Nayarabale Park e Rakiraki ena nodra laki marautaka na soqo levu oqo ka vakarautaka na tabana ni Library Services kei na National Archives of Fiji.
Ena toso tiko ena veitaoni e na yasayasa vaka- Ra na kena laki vakaraitaki tiko vei ira na lewenivanua na bibi ni wilivola kei na vale ni wili vola.


text:
ENA macawa sa oti e da wilika kina na nona sa vakasamataka tiko ko Ro Seru se o cei vei rau na luvena turaga me sa na kena i sosomi. O rau na luvena turaga oya ko Iranasau o koya e qase kei Ratu Masi Roraveli e gone. E rau sa mani vakaduria na vatu na veitacini me rau sa na kaba vatu me vaka na veika e vakaraitaka na nodrau i tubutubu.
E vakaraitaka na Rokotui Naitasiri vakacegu ko Ratu Peceli Roseru Tuisese yabaki 76 na i taukei Waikalou, ena gauna sa tuvai oti kina na vatu, e rau sa vakarau tu na veitacini me rau kaba vatu.
Esa mani lewa kina na tamadrau me sa liu o koya e qase, e kaya ko Tuisese.
A mani kaba cake o koya e qase oya ko Iranasau ka yaco i cake, oti e a mani siro sobu tale mai. E na nona sa kaba vatu oti o Iranasau sa mani vakarau tu o tacina ko Ratu Masi Roraveli me sa na vakarau kaba cake e na binibini vatu.
E na gauna e kaba cake tiko kina ko Roraveli e a mani kasura na binibini vatu ka sisi sobu ki ra ko Roraveli. E na nona sa lutu sobu ki ra ko Roraveli, e kea talega sa kila o koya ni sa na taura na i tutu ni veiliutaki vaka Rokotui Waimaro na tuakana ka ni a kaba cake ka siro sobu tale mai vakavinaka ka sega ni bau sisi se kasura na binibini vatu.
Sa ma lewa o nequ yaca me taure o Iranasau na i tutu me sa na kena i sosomi, e kaya ko Ro Seru Tuisese.
E matata vinaka tu ni a caka na kaba vatu qo e na vanua ka vakatokai me ko Natutuloa.
Na nona sa taura na i tutu ni veisosomitaki ko Iranasau e sa mani leva kina o koya e gone oya ko Roraveli ka laki tauyavutaka na nona koro oya ko Nakacovico ka kauta talega e dua na i wase ni yavusa ko Waimaro.
Sa dede na nona veiliutaki tiko ko Iranasau mani vakawati ka watina kina ko Ro Likumatiyavi mai na Tokatoka e dua na marama ni Naceruku.
Sa dede na nona tiko vakawati na turaga qo ko Iranasau sa mani yaco me tawa na matai Adi ka sucu na nodra ulumatua ka yacana ko Ro Seru ka ni vakatokayacataki ga vua na tubudra.
Mani tubu na turaga qo me levu cake ka sa mani lewa na nona Ratu me sa tokari na nona masi, e kaya ko Ro Seru Tuisese.
Na nona sa tokari oti kina na nona masi ko Ro Seru Naba II a mani valuti nona Ratu lailai kina ka tiko mai Nakacovico.
E vakaraitaka ko Ro Seru Tuisese ni mani laki kabai ko Nakacovico ka vakavuwai ka mani dro kina ko Ratu Masi Roraveli ki Raravatu kei ira na nona tamata.
Na nona sa laki tiko mai Raravatu ko Roraveli kei ira na i wase ni yavusa Waimaro ka ra a tiko vata mai Nakacovico e a sega ni mani galu ka vosa bolebole tiko mai vei Ro Seru Naba II na luvei tuakana ko Iranasau.
Ni namaka e na macawa mai qo na veika e qai yaco e na nona laki vosa bolebole tiko mai Raravatu ko Ratu Masi Roraveli vei Ro Seru Naba II na luvei tuakana ko Iranasau.


text:
Fiji's Family Network
Views: 223
' />
Fane Biu
November 19, 1931 – November 27, 2011
Radini Vulage Fane Biu was born on November 19, 1931 in Vulaga to the union of the late Patiliai Bale and Laisani Leba.
E sa ka ni rarawa sara vei au meu mai vakaraitakina yani vei kemunu taucoko sara a lewe ni Vono ni sa mai takali a qoui tubutubu marama; Radini Vulaga Fane Biu, ka leqa ga mai Muanaicake, Vulaga ina siga tabu November 27th, 2011. Ena vala tiko edua a onai vakananumi ina kayavi ni kua mai Nasole, December 2nd, 2011.
Au via gusui keitou taucoko sara a luvena, ko ira a makubuna, weitou tubutubu Turaga ina vaka vinavinaka ina vei qaravi, vei vuke, vei kawaitaki, me baleta a weitou na, mai Vulaga, ki Lomaivuna, ki Deuba, Wakaya, ka yaco tale ki Vulaga, malo vakalevu sara.
Me weta vata a vakacegu ni Tamada sa cecere sara...
Isa, sa ka ni rarawa niu mai rogoca na leqa nei Pu Fane. Laisani Me nomudou na veivakalougatataki ni turaga en gauna ni lolosi qo. Vinaka Pu Fane na nomu veiqaravi vei Vulaga.
RIP Pu Fane.
Isa vinaka vakalevu Bale a veinanumi kei na vei masulaki. Vakanuinui vinaka vei kemudou.
Malo...
© 2012 Created by Matavuvale Admins.


text:
Fiji's Family Network
Au kidavaki kemunu na tabagone ni Naividamu nu vakaitikotiko i vei yasai Viti kei vuravura ena yaca ni Kalou na Tamada kei na Luvena kei na Yalo Tabu...nuitaki ni toso vinaka tiko na qaravi ni tavi ena vei vanua eda dui vaka i tikotiko tu kina...Au via vakaraitaka tikoga yani ni sa vakaduri cake tale tiko vaka malua na weta soqosoqo ni Tabagone ka sa vakayacori oti e rua na sota ko ira na Tabagone i Suva. A matai ni odra sota ea vakayacori mai Davuilevu ena i tikotiko nei Maikeli. Hawea. ka karua ni nodra sota ea vakayacori mai Matanikoro, Wainibuku.Na sota ka tarava ena vakayacori tiko mai Tovata ena i tikotiko nei Vakatawa Jotame. Cama.ena ka tolu ni siga ni Sepiteba. Sa veisureti raraba tu yani vei kemunu na Tabagone ni Naividamu nu vakai tikotiko voleka i Suva moni yaco mai vaka lewe levu. Kemunu na weta nu tiko mai vanua tani sa kerei moni vakayacora na nomunu sota ena vanua nu dui vakaitikotiko tu kina ka keda na qai veitaratara tiko yani. Au sa nuitaka nida na vetauri liga vatakece ena kena sagai me sa vaduri tale nai soqosoqo ni Tabagone ni Muanivanua. Sa noqu masu ni na vakalougata taki keda vata na Kalou ko Jiova ena macawa vou kei na vula vou eda sana vakarau lako curuma yani.
Ni tei moce mada.
JONATI. HAWEA.
Vunivola tu vaka wawa.
Views: 82
© 2012 Created by Matavuvale Admins.


text:
E VAKARAITAKA o Roko Josefa Cinavilakeba, na gone turaga na Roko Sau kei Totoya, ka vakailesilesi talega ni soqosoqo na Pacific Blue Foundation, ni dau bolei vakalevu na i tutu ni veiliutaki vakavanua ena vuku ni vakatulewa.
Kaya o koya ni kena dau tau na lewa mai vua e dua ni dodonu me dau vakasamataki sara vakamatau na lewa kei na veika e salavata kaya.
Na tau ni lewa e rogoci kina lomadra, ka sega ni ka ni soqosoqo yadua, e kaya.
E vosa tiko oqo o koya e na nona dolava tiko e dua na vuli macawa dua vei ira na turaga ni vanua e na yanuyanu o Yanuca, Beqa kei so mai Totoya ka vakayacori e na koro o Rukua, Beqa.
Kuria ka vakamacalataka tiko o Roko Sau ni ka bibi me kilai tiko na kena rui vakamareqeti na i yaubula e loma ni wai vakabibi e waitui.
So na veiyasana vakaturaga ena noda vanua era sa vakila tiko na kena vakaleqai na nodra yaubula e loma ni wai.
E vu mai oqori e na benu vakaca (palasitika) kei na kena sega ni taqomaki vinaka.
Kuria ka kaya ni dua na ka na nonamarautaka na vuli ka vakayacori oqori ka sa qai kena i matai mera tiko kina o ira na Turaga ni Vanua.
Era oka sara ga e liu e na vuli oqo o ira na i cavacava ni lewa ni bula vakavanua, e kaya.
Tomana ka ka ni levu na vanua era da tiko e na vuli o ira ga na cauravou, vica na turaga, marama, kei ira na gone.
Ia, na kena oqori e bi na tiko nira oka sara tikoga na i yaraqele ni vanua.
E vakayacori na vuli oqori ni bera ni qai vakatabui e dua na vanua ni i qoliqoli ka rau lewa vata tiko na yanuyanu veiwekani e rua o Yanuca kei Rukua.
Era a tiko talega e na qaravi vuli oqori na Tabana ni qoliqoli, Ovisa, MASEF, IAS, Iunivesiti ni Ceva ni Pasifika, Minisitiri ni veika Vakaitaukei kei na vica tale.
Na i soqosoqo na Pacific Blue Fondation e dua na i soqosoqo ka vakailavotaki koya ga ka yavutaki tiko mai Mereke.
Dau vakarautaka na veiqaravi ni vakadidike , vuli, veivakayaloqaqataki, wasei ni kila e na vuku ni kena taqopmai ka kaciavaki na taqomaki bula vakaivakarau kei na i yaubula e loma ni wai.


text:
E VAKARAITAKA ko Emosi Vucago e na nona gadreva me na rawa ni vakaitavi tale e na qito lewe ya vitu ka me na lewena tale na timi ni Viti.
A sa tiko tale qo o Vucago e na noda vanua ka ni se qai lesu mai Amerika e na nona laki qito voli mai kea e na loam ni ono na vula. E na Vakarauwai sa oti e a qito talega e na timi ni Nadroga ka vakadrukai Nadi e na sotasota ni Farebrother e na kai 32 kei 14.
O Vucago a lewena voli na timi i Waisale Serevi mai Seattle na Old Pugeot Sound Beach rugby club. E vakaraitaka o Vucago na levu ni nona marau e na nona rawa ni mai qito tale e na timini Nadroag e na nona yaco mai Viti.
A marautaka na nona qito ka vakaraitaka ni dodonu me na vakavinakataka tale na nona vakarau ni qito.
E na nona a curu mai o Vucago e na timi ni Nadroga e na karua ni veimama e a rau mai veikilai qitoqito vinaka sara kei Jiuta Lutumailagi. E vakabulabualtaka cake tale na qito ka basuka rawa tiko na i lati ni tataqomaki e ratou vakarautaka tiko na cauravou ni Navatulevu.
E vakaraitaka o Vucago ni tu vakarau me na qito tale ke mani soli vua me na qito ena sota kei Suva e na macawa qo.


text:
NA via mai Rewa e nona i solisoli Buisavulu vei Romelasiga, na ganena ka tiko mai Rewa.
Ena nona i talanoa mai ki na Nai Lalakai o Temesa Waicalanavanua ni vanua o Bureta e sega ni caka rawa kina na via.
E rawa ni vakadinadinataki ena kena tubu tu ena saula ni koro na via ka sega ni caka rawa.
Ena nona dau laki rai tiko e Delaibureta ( ulunivanua) o Buisavulu me dau vakaraici iratou na ganena e Kabara ko Daunisai, Rokomautu mai Verata kei Romelasiga e Rewa.
E qai dau rai tiko vaka ki Rewa o koya ka dau raica e dau luvuluvu tu ga na nona vanua o Romelasiga.
Sa mani lomana sara me kauta e dua na ka vei ganena ka nanuma me sa na dreketa na kena via o ganena.
E kauta sara na via vua na ganena ka tukuna vua me dau tea na kakana oqo ka na sega ni ca na via kevaka e na tau na uca se luvu na vanua.
Ko ya na nona i solisoli o Buisavulu vei ganena na via ka kau mai Bureta ka sara laki kania tiko na turaga kei na marama ni Rewa mai na gauna ko ya me yacova mai nikua, e kaya.


text:
SA i koya oqo na i kuri ni talanoa nei Tevita Tuikabara, mai Vatoa e na Yatu Lau, e dua na kavetani ni waqa e na nona talanoataka tiko nalivaliva vuni e davo koto e na cakau kei Vatoa.
E na 1972, e sa bera ni tauyavutaki kina na koronivuli ni soko ka se sega talega ni dua e Viti me tiko vua na Foreign Going Certificate.
E na yabaki talega ko ya keirau sa cakacaka tiko kina kei Ratu Sevanaia Laua, e na tabana ni veisokoyaki se na Marine Department. Ko Ratu Sevanaia e tacidratou na Bainimarama.
Au se qai yabaki 24 ka yabaki 26 ko Laua, ka keirau sa rawata toka na 15 na tani.
O ira nakavetani era rawata na 100 na tani - meti. Keirau ta ruarua mai na Maror vei Captain Brown.
A veivosakitaki keirau o Captain Mickey Joy na Dairekita me keirau saga kina na neirau sea Time me rawa ni keirau qai dabeca na neirau Foreign Going Certificate.
E na maleka na soko ki valagi kei na sede ka keirau talega au sevu ni dausoko e Viti me keirau vakailesilesi ka vakatokai na Officer.
Ni dua na waqa e soko ki valagi (Foreign Going Vessel) keirau sa guilecava na mai tosoi tale na i vola se lesu tale mai ki Viti.
Sa keirau mani saini ga (sign on) me Chief Mate ko Laua kau 2nd Mate (Navigator) ko i au.
E turaga ni Ositerelia na kavetani ka qai kila e muri ni tiko ga vua na Yatch Master.
Ke keitou soko tiko e na Lloyds Register of Shippinmg, e tiko e ra na nona sitivikiti ko Kavetani.
Ia, e Viti e na gauna ko ya na sitivikiti lailai duadua na 100 na tani, aya na sitivikiti ni meti o koya ka tiko vei keirau.
Na Yatch Master era tiko vinaka e na vakayagataka na Sextant ka keirau kalougata ni keirau vukei sara vakalevu e navakayagataki ni Sextant.
E muri au sa qai kila na vuna e lewa tu ga kina na nona lawa e vuravura ko Panama.
Na Panama Canala e dau tarabu tiko nei Panama.
Ni dua ga na matanitu sa via coqai Panama, sa na sogota ko Panama me kua ni curu na nona waqa e na Canal se i keli musu ka qarava toka.
Na vuna e dau berabera kina na kena takosovi e baleta ni sega ni soko na waqa.
Ke soko na waqa ena taura beka ga e ono na auwa me takoso kina.
E dau curu e na locks (boxes) ka boko na idini levu.
E yavala tu ga na idini (generator) ka ratou qai veisolitaka na waqa na 12 na LOCKS.
Na Panama Canala e i tatakoso tiko mai na Atilanitika ki na Pasifika.
E na nona biuti Kenada mai na Rgna Ringdal e vakayagataka mai na mape (chart) ni Atilanitika (Atlantic Ocean) me yacova ni sa yaco mai ki na Panama Canal.
E na noqu cakacakataka vakacaca na balavu ni nona soko e na taura toka e tini na siga mai Kenada ki na Panama Canal e nayasana vaka ki na Atilanitika.
Sa qai mai takosotaki tale ka dau taura tiko e ono ki na walu na siga.
E na qai kuri tale yani.


text:
Kimi ga Suki toka Arienai 3, Read Kimi ga Suki toka Arienai 3 English Online
Kimi ga Suki toka Arienai 3
is not released yet, please bookmark and comming back for Kimi ga Suki toka Arienai 3. EatManga - High Quality, Fastest Update Manga Reader
will be the first have high quality Kimi ga Suki toka Arienai 3 scan online, get notify about Kimi ga Suki toka Arienai 3 releases by subscrible to us
When Kimi ga Suki toka Arienai 3 is released?
EatManga 're estimated Kimi ga Suki toka Arienai 3 will out in 4 weeks, even sooner! Lets pick some other manga to read while waiting for Kimi ga Suki toka Arienai 3
Tags: Kimi ga Suki toka Arienai 3, read Kimi ga Suki toka Arienai 3 online, read Kimi ga Suki toka Arienai 3 english, Kimi ga Suki toka Arienai 3 read Kimi ga Suki toka Arienai 3 manga, Kimi ga Suki toka Arienai 3,Kimi ga Suki toka Arienai 3 raw manga,Kimi ga Suki toka Arienai 3 zip,Kimi ga Suki toka Arienai 3 rar,Kimi ga Suki toka Arienai 3 megaupload,Kimi ga Suki toka Arienai 3 volume,Kimi ga Suki toka Arienai 3 en,Kimi ga Suki toka Arienai 3 rapidshare,Kimi ga Suki toka Arienai 3 chap,Kimi ga Suki toka Arienai 3 chapter,Kimi ga Suki toka Arienai 3 high quality,Kimi ga Suki toka Arienai 3 manga scan,Kimi ga Suki toka Arienai 3 mangastream,Kimi ga Suki toka Arienai 3 mangafox,Kimi ga Suki toka Arienai 3 manga reader,Kimi ga Suki toka Arienai 3 mangareader,Kimi ga Suki toka Arienai,upcoming


text:
E KOTO oqo e ra e dua na i tukutuku me baleta e dua na turaga dau lotu, raiyawa ka dau vakayagataki qele ka talanoataka ko turaga ni ovisa vakacegu Wiliame Vereivalu Rabunebune. Ni wiliwili sara yani.
O na i vakatawa Timoci Keni Karacake Vereivalu e turaga ni Korovou mai Wainimala e na yasana vakaturaga o Naitasiri mai na mataqali o Nadina e na yavusa ko Nakurukuruvakatini (Vunaqumu).
A sucu ko Karacake Timoci e na 1921 ka ra qai mai bale e Naivucini e na i ka 5 ni Tiseba 1980 ka ra mai davo koto kina ni ra sa qai yabaki 59 walega.
Na nodra i tubutubu turaga ko Ratu Alivereti Vereivalu e na mataqali o Nadina e na yavusa levu ko Nakurukuruvakatini (Vunaqumu) kei Semaima Tabua na marama ni Narokorokoyawa e na yavusa Emalu. Na tamadra ko Avisai Naikasau na turaga ni valu ka dau ni sovea talega.
Na kena i vakananumi na turaga oqo e tiko mai Taulevu, Naitasiri e dua na vatu jasiva ka wainikoula ka a vakau sara mai Igiladi na kena vatu me mai caka kina.
O ira na mataveitacini kei Karacake, 1. Wiliame Kubunavono 1908-1992, 2. Isireli Rabunebune 1911-2000, 3. Mosese Qiolele 1916-1993, 4. Karacake Timoci Keni 1921-1980, 5. Peniame Salacakau 1924-1994, 6. Aisea Duwai 1928-2007.
Era a vuli e Navunisaqiwa e Vunidawa ka yacova na yabaki 1938 ka dewa sara yani ki Davuilevu e na 1940 ki na 1941. A mani lesi ki Naqarani, Noco mai Rewa e na 1942 ka vakamau talega kina e na Feperueri 1942 kei Adi Vani Radiyala Rinakama na marama ni Waibolei mai Naivucini e Naitasiri na luvedrau ko Ratu Jese Bulivecena kei Ro Anareta Rolewasau na marama ni Nadroga. Oti na lesilesi mai Noco sa toki sara ki Lomanikoro mai Rewa. Ni oti na cakacaka mai Lomanikoro e lesi sara ki Serea e na 1944.
E na gauna oya e dua voli na luvena yalewa e yacana ko Asena Volivoliwaca.
Mai Serea e na 1945 a sucu kina nai matai ni luvena tagane ko Wiliame Rabunebune. E na i tikotiko ni lotu e Serea e tiko vata kei na lomanibai ni koronivuli ka ra mai vakaitikotiko kina.
Sa mani mai kerei e na Tabacakacaka ni Vuli me dua talega na qasenivuli ka me ratou sa lewe tolu kina na qasenivuli. A mani cakacaka vaka i vakatawa kei na qasenivuli ka maii vakacegu e na 1951.
E lima na yabaki taucoko ka mani kerei me tiko tale ka me na vakau sobu tale mai ki Davuilevu e na vuli qasenivuli, ka mani sega ni duavata kina na Kalou levu oqo ni a digitaki koya ga e na cakacaka ni Lotu veitalia ke sau lailai.
E dau veisaumi e na veivula tolu.
E a mani yaco me ratou mai sucu tale e vica na gone oya ko 3.Peniame Salacakau, 4. Jokaveti Lewasorosoro, 5. Solomoni Ravasakula, 6. Eroni Nakaibau, 7. Anareta Lewasau 8. Salaseini Kacia, o ratou na lewe tolu e muri ratou qai mai sucu e Naivucini e na i tikotiko ni lotu e Lomanibai. E na qai tomani tale yani.


text:
Update: 10:53AM ENA gauna a kele kina e Suva na waqa ni veivueti ni Bolatagane na Soochow e na siga Vakaraubuka na i ka 13 ni Tiseba ni 1973, era a vakaraitaka na Tabacakacaka Vakaovisa nira lewe 41 era a vueti bula mai na luvu ni Uluilakeba.
Era lewe 38 era a vueti yani e na waqa oqo ka ratou lewe tolu era a cabe bula e na baravi kei Vulaga e na Yatu Lau.
Era vakadeitaka talega na Ovisa ni rauta nira lewe 84 taucoko na i wiliwili ni pasidia era a yali e na luvu ni waqa e rua na Uluilakeba kei na waqa ni Matanitu na Makogai. E vakaraitaka na i Liuliu Levu ni Tabacakacaka Vakaovisa e na gauna ko ya o Tom Hanford ni yavutaki mai oqori e na i tukutuku e ratou taura rawa.
Kaya o Hanford ni so tale na pasidia ka oka kina o ira na gonelalai era a vodo tiko e na Uluilakeba, ia, e sega ni tauri rawa e dua na kena i tukutuku matata.
Oqo na yacadra ka ra a vueti bula mai na luvu ni Uluilakeba:
Pasidia: Filipe Waqabaca (16) e Tokelau, Kabara; Amani Namosimalua (20) e Komo; Vulaono Korovavala (15) e Komo; Navutu Korovavala (20), Komo; Ledua Meli Madrasalusalu (39), Komo; Vakatalai Titi (37) Moce; Sikeli Waqa (27), Moce; Pauliasi Temo (40), Moce; Leba Sekoula (25), Moce; Nimilote Tamusu (22), Moce; Ana S. Albert (21), Moce; Ledua Waqa (15), Korotolu, Moce; Metuisela Mua (21), korotolu, Moce; Peni Tubere (36), Korotolu, Moce; Anaisa Beti Bulitayaco (26), Oneata; Vika Ranadi (52), Oneata; Masae Ulita (46), Dakuiloa, Oneata; Seci Vakadurivatu (43), Waiqori, Oneata; Sailosi Kacanivesi (49), Fulaga; Nai Talatala Inosi Batibasaga (23), Muanaicake; Losalini Tawaraici (26), Naividamu; Lavinia Akayawa Mavoa (23), Muana-i-ra; Rasolo Cama (39), Vatoa; Naikeli Cama (11), Vatoa; Joeli Kalougata (14), Vatoa; Qasenivuli Pio Maulu, Ogea (dua vei iratou na takasa e na baravi kei Vulaga); Jo Vunivalua Nabatia (vakabauti ni takasa talega e na baravi kei Vulaga.
Kaimua: Bernard Smith (25) Relief Second Engineer; Apisai Vera (22), Cadet Officer; Lasarusa Tuilevu (43) Bosoni; Waisale Vai (42) Quarter Master; Cama Gu (21), Able Seaman; Akuila Rara (25), Ordinary Seaman; Tomasi Kaitani (26), Ordinary Seaman; Samuela Volau (28), Ordinary Seaman; Vu Vurenakadavu (22), Relief Chief Steward; Josefa Kawa (42) Dau ni vakasaqa; Apisai Dreve (21), Dau ni Vakasaqa; William Smith (21), Relieving Officer; Eremasi Salusalu (46), Yadra, Lepani Seniyaqona, Ordinary Seaman (takasa e Vulaga).
Oqo na yacadra na pasidia kei ira na kaimua era yali e loma ni wasawasa e na luvu ni Uluilakeba:
Pasidia: Rau na veiwatini kai valagi o Mr. Hill kei Mrs Hill (qai laurai na yagona); Collet; Pita Sorowaqali e Suva; Epeli Raitevu e Totoya; Emily Dranu Bosekici (45), Tokelau, Kabara; Jo Kelepi (20), Kabara; Lavinia Raikere (20), Kabara; Qasenivuli Noa Lomani
(23), Kabara; Merisi Lovocala (6) e Kabara; Qasenivuli Lavenia Raisele (20) e Kabara; Vani Lutukiyawai (4) e Kabara; Amena Bosekacivi (vula vitu) e Kabara; Karalo Raikeri e Kabara; Kaseti Sunia (12), Komo; Titoko Seru, Komo; Navitalai Sovalawa (45) e Komo; Seru Sovalawa (4) e Komo; Inoke Albert (26) e Moce; Isineli Feata Albert (2) e Moce; Mereseini Maraiwai (18) e Moce; Paulini Balesava (26) e Moce; Waisake Albert (47) e Moce; Mereseini Rarewea (20) e Moce; Netani Seva (23) e Moce; Miriama Vakarau (48) e Moce; Ledua (20) e Moce; Jiko Logaia (36) e Moce; Losalini Takayawa (26) e Moce; Leba Qaloawasa e Moce; Alipate Gonerogo (25), Oneata; Qasenivuli Eliki Savu Kaitani (20), Oneata; Salopte Fifita (19), Oneata; Vualiku Tinanu (32) Oneata; Amelia Vunicagi (18), Oneata; Jone Cama (18) Oneata; Vakamoce Bulitayaco (vula 20), Oneata; Vunicagi Gonerogo (gonelailai), Oneata; Alisi Uluimoala (8), Muana-i-Cake; Mesulame Nakiole (10), Muana-i-Cake; Atilina Saurara (18); Ana Tarau (8), Naividamu; Loata Wati (6), Naividamu; rua na luvei Losalini Tawaraici mai Vulaga; Sereki Piuo, Ogea; Qasenivuli Soko Vokiti, Ogea; Suka Kolinio (20), Vatoa; Milika Bolovesi
(23) Vatoa; Ledua Cavuca (7), Vatoa; Mosese Tuilagilagi (54), Vatoa; Alisi Galuvakadua (49), Vatoa; Panapasa Lomani (6), Vatoa; Mosese Mata (2), Vatoa; Moape Tui (2), Vatoa; Galu Natuilagilagi; Siti Tuakau; Usuraki Sereana; AsenaTalala; Naibuka Mara; Moape Sukanaivalu; Laisa Sugu; Mata Lagataki; Malakai Tuiloa; Qasenivuli Mere Ledua; Mere Ledua; Ledua Cama; Qasenivuli George Fong (30), Namuka; Qasenivuli Savenaca Tawaka (20), Namuka.
Kaimua: Jesoni Kuruyawa - Master, Thomas Osborne - Relief Chief Engineer, Epeli Vuase - Chief Officer, Kolinio Namara - SEcond Officer, Alusio Liqanivai - Able Seaman, Seveti Rabiriki - Able Seaman kei Jope Vatu - Relief Second Steward.


text:
E SA na liutaka tiko na timi ni Vodafone Fiji Residents ki na sotasota ni rakavi saumi ko Wes Naiqama e na sota kei Itali ena i ka 12 ni Okotova ena rara na St Marys RLC mai Penrith e Ositerelia.
Na sota qo e tiki tikoga ni nodratou vakarautaki na timi ni Bati ki na sotasota ni vuravura e na yabaki mai qo 2013.
Sa soli tiko vei Naiqama na i tavi me na liutaka na timi ka ra na veicurumaki tiko kina na cauravou dau qito rakavi saumi e na noda vanua ka vaka kina o ratou na gole mai valagi.
E sa na digitaka tiko na dauniveivakatavulici ni timi ni Bati ko Rick Stone ena gauna e na vakayacori kina na sotasota ni Bati oya a nodrau na sota kina na timi ni Bati e na noda vanua kei na timi ni noda cauravou i taukei ka ra na lewena mai na New South Wales Country e na rara na Albert park e Suva kei na nodra okati talega na dauqito mai Ositerelia.
Sa na vakarau lewena tiko na timi ni Penrith Panthers ko Naiqama ka me rua na yabaki mai qo Sa tu vakarau o koya me na liutaka na timi ni Bati e na sota kei Itali.
E marautaka sara talega o Naiqama na kena mai soli ki vua na i tavi me liutaka na timi ni Bati ka sa na dua na tekivutekivu vinaka vua me rawa ni na lewena na timi ni Bati ki na sotaota ni vuravura ena yabaki mai qo ka na vakayacori tiko mai Igiladi.
Na bolebole levu ga sa i koya a nodratou na veikilai qitoqito vata o ira na tiko e Viti kei ira na lako mai valagi.


text:
SA ra vakanamata tu e rauta ni tini na i taukei ni waqa Vakaviti mera na dui vakaraitaka na nodra kila e na vakatasosoko e na toba kei Suva e na Vakarauwai oqo.
Kaya o ko Roko Sau Josefa Cinavilakeba ni sa lailai sara vanua vakaturaga era se kila tikoga na ta waqa Vakaviti me vaka na Camakau se na drua ka vakalaca vinaka.
Sa lailai talega era se kila tiko na sokotaki waqa Vakaviti, e kaya.
Kuria ka kaya ni kena vakayacori na veitau waqa oqo e na toba kei Suva e dua na sala me vakalesui tae mai kina nakila era dau kilai tani kina na tuakda e na veitaba yabaki sa oti.
Era kilai vakavinaka e na maqosa ni nodra vakatulewa e na soko e wasawasa e na nodra dau vakayagataka na mata ni cagi, kalokalo kei na matanisiga me nodra i dusidusi ni vanua era via vakanamata se mua kina, e kaya.
Ia, na kena vakasaqarai na kila oqori, e rua ga na yanuyanu e na Yatu Lau e kaya o Roko Sau ni se matata vinaka tiko na nodra taya kavakatasosoko e na waqa Vakaviti, aya o Vulaga kei Ogea. Sa i koya oqo na vuna e via e vakavurea cake tale na Pacific Blue Foundation nakena taqomaki matua na kila e na ta ka vakatasosokotaki na waqa Vakaviti e na noda vanua.


text:
ERA sa tekivutaka tiko na nodra vakavakarau na lewe ni timi ni tinikalima ni Viti kina nodra na laki qito tiko ki Iurope e na vula o Noveba.
E vakaraitaka na dauniveivakatavulici e na vakaukauwa yago ko Naca Cawanibuka ni nodra vakarautaki qo e na solia vei ira na vakasama ni nodra vakanamata kina qito e na Noveba.
E a tiko talega o Matt Blair mai na International Rugby Board ka kena dau e na vakasala ni buli yago ka vaka kina na kena i tuvaki ka na veivuke tiko kei Naca e na nodra vakarautaki na cauravou lewe ni timi ni tinikalima, ka ni levu vei ira na cauravou qo e ra se qai qito oti mai e na sotasota ni Digicel ka vaka kina na Farebrother.
E kaya ni nodra vakatovolei qo e vukei ira na nodra rawa ni vakalesui tale na yagodra kina kena i tuvaki.
Levu vei ira na cauravou qo e sa oti beka qo e dua se rua n avula na nodra sa mai cegu tu e na qito rakavi. E so vei ira na cauravou qo e ra mavoa tiko ia e sa na laurai me na vakavinakataki ni bera na qito e na Noveba.
E ka ni marau talega ni rawa ni tiko o Blair e na i matai ni nodra kebavata qo na cauravou.
E levu sara na ka e na mai veituberi kina o Blair ka vakabibi na nodra na rawa ni vuli kina na cauravou ni bera na vula o Noveba.
Na timi ni rakavi tinikalima ni Viti e na rau sota tiko kei na timi ni Igiladi e na i ka 10 ni Noveba, na karua ni sota kei na timi ni Gloucester e na i ka 13 ni Noveba, Ailadi e na i ka 17, sota kei Georgia e na i ka 24 ni Noveba.
E koto oqo era na yacadra na cauravou ka ra vakarautaki tiko ni bera na qito e na Noveba.
Setefano Somoca, Deacon Manu, Ratu Penijamini Makutu, Manasa Saulo, Campese Maafu, Seremaia Naureure, Vesi Rarawa, Viliame Veikoso, Tuapati Talemaitoga, Leone Nakarawa, Tevita Cavubati, Api Naikatini, Sekonaia Kalou, Apisalome Ratuniyarawa, Iliesa Ratuva, Netani Talei, Waqabaca Kotobalavu, Malakai Ravulo, Josefa Domilailai, Nemani Nagusa, Maikeli Mocetadra, Watisoni Votu, Nikola Matawalu, Nemia Kenatale, Metuisela Talebula, Josh Matavesi, Jonetani Ralulu, Kelemedi Bola, Vereniki Goneva, Josaia Lotawa, Timoci Matanavou, Ravai Fatiaki, Samu Wara, Simeli Koniferedi, Waisea Nayacalevu, Aisea Natoga.


text:
RAU a mani vueti rau o Eremasi Salusalu, yabaki 48, e dua na i tokani vinaka nei Cama Gu kei Vulaono Korovavala (yabaki 15 e na gauna ko ya) mai Komo na waqa ni veitui oqo na Rigorous. Oqo tale na kena i kuri.
Ia, ki vua na turaga ni Ono-i-Lau oqo o Gu, e rau se veiciriyaki voli ga kei na wekana o Beti, ka marama talega ni Ono-i-Lau e na bogi ni Tusiti oqori. Rau a vakamuria voli na kui ni waitui se evei na vanua e kauti rau tiko kina na kui ni wai.
E na mataka ni Tusiti e sa kacabote na rarama ka salavata kei na totoka ni draki ka vaka kina na maravu ni waitui ka soia vei rau e dua na i cegu ni vakanuinui.
Dua na neirau rai yani keirau raici Ogea kei Fulaga. Keirau sa raica tu na veivale, ia, sa sega vei keirau na kaukauwa me keirau sasaga yani kina.
E rairai voleka, ia, e sa bau veiyawaki no, e kaya o Gu.
Na nodrau ciri voli oqori e votu mai vei Gu na matai nona i tokani o Eremasi Salusalu, se sa cabe bula se bau dua vei ira na vakaleqai.
E sega ni kila ni sa vuetaki o Salusalu e na waqa na Rigorous kei na Vulaono Korovavala, yabaki 15 (sa na yabaki 55 e na yabaki oqo).
Keirau sa sega ni raica tale e dua se na waqa na Sochoow ka veivueti tiko mai e na siga Tusiti, e kaya.
E na siga Vukelulu e rau sa veiciriyaki voli ga e loma ni wai ka sa veimama toka na taga niu e rau ciri voli kina e na vuku ni kena vakayagataki tiko na vua ni niu me rau kana kina.
Na siga Vukelulu talega oqori e sa i otioti n siga ni nona vakasaqaqara voli na waqa ni veivueti oqo ki vei keimami na luvu, e kaya o Gu.
Ni qai via lutu na karobo e na yakavi ni Vukelulu oqori, rau kidacala o Gu kei Beti ni sa golevi rau yani na waqa.
Ia, mai na kedrau maliwa kei na vanua e sa gole volekati rau tiko yani na waqa, sa vakanawanawa voli kina e dua na qio.
E sega ni golevi keirau, e qalo voli ga e na veimama e loma. Sega ni dede sa yali yani.
Kuria ka kaya ni rau sa mani masu e na gauna sa voleka yani kina vei rau na waqa.
O au na noqu vakasama, mai na Moniti, Tusiti kei na Vukelulu, na mate ga sa voleka mai ko ya. Keirau vakavinavinaka vakalevu ki vua na Kalou ni taqomaki keirau voli e na neirau ciri voli e na loma ni wasawasa.
Rau sa mani vueti mai na waqa na Soochow ni bera ni mua mai ki Suva e na kena sa mai cava na nona vaqaqara.
Keimami kabi mai Suva e na mataka ni Lotulevu. Sa waraki keimami na basi, lori ka vakatalega kina lori ni valenibula. Sa tukuni vei au meu sa vodo e na lori ni valenibuila.
Au sega ni kila ni tiko e yavaqu na vorovoro ni iloilo e yavaqu. Au curu ki valenibula e na Lotulevu, Vakaraubuka me yacova na siga Tabu ni macawa ka tarava.
A mani lesu tale ki na nona yanuyanu ki Ono i Lau o Gu e na Bose ni Yasana ka vakayacori kina.
Niu donumaka na vanua ka a lutu dromu kina na Uluilakeba, au sega ni tarova rawa na tuturu ni wai ni mataqu. E lesu taucoko tale mai vei au na veika a yaco donumaka na cagilaba o Lottie kei na wasawasa au a ciri voli kina me tolu a siga, e kaya.
E keri sara talega sa i otioti ni nona butuka na nona yanuyanu me yacova mai nikua e na vuku ni revurevu ni vike e sotavaka se tara koto ga na nona bula e na gauna oqo.
Dina ni sa oti, ia, e na guiguilecavi dredre e na vo ni nona bula taucoko.
E na qai tomani tale yani.


text:
Fiji's Family Network
NA NODRA VOSA NA GONE MARAMA BALE NA ROKO TUI DREKETI
VAKAMATATATAKI NA RAI ME BALETA NA VUAVIRITAKI NI NODA MATANITU.
Bose ni Yasana ‘o Rewa, vakayacori e Burenivudi – 16 ni Noveba, 2011.
1.0 NA KENA I KAU
1.1 KEMUNI NA TURAGA KEI NA MARAMA NA LEWE NI BOSE, E SEGA NI KA VOU ENA VURAVURA QO NA DUIDUI ENA LOMA NI DUA NA MATABOSE, SE MATABOSE CAVA GA. E SEGA TALE GA NI A VOU E VITI NI DAU TU ESO NA GAUNA E KOTO NA DUIDUI NI RAI MAI VEI IRA NA VEILIUTAKI VAKAVANUA KEI IRA ESO NA LEWENIVANUA.
1.2 NA NODA BULA VAKAITAUKEI E DUIDUI SARA GA NA I TUTU KEI NA I TAVI EDA DUI SUCU KAYA MAI. E TU GA NA I TAVI NI SAUTURAGA, NA I TAVI VAKA-MATANIVANUA, BETE, BATI, MATAISAU KEI NA GONEDAU.
1.3 E DUA NA I TAVI LEVU NI VEILIUTAKI VAKAVANUA ME RAICA NA NODRA TIKO VINAKA KA LIUTAKA VAKAVINAKA NA NODRA LEWENIVANUA.
1.4 E SEGA NI KENA I BALEBALE ‘OYA ME RA TIKO VINAKA KA LIUTAKI VINAKA ENA SALA CALA KA SEGA NI DODONU ENA MATAI VURAVURA KEI NA MATA NI KALOU.
1.5 ENA NOQU I TUTU VAKA ROKO-TUI DREKETI KEI NA NOQU I TUTU VAKA VEILIUTAKI ENA VANUA OQO, AU SA VIA TUKUNA VEI KEMUNI NIU SA REREVAKA VAKALEVU CAKE NA KALOU MAI NA NOQU VIA SAGA MEU VAKALOMAVINAKATAKA NA TAMATA, ME RAWA NIU TUKUNA KINA VUA NA NODA KALOU NI SA DODONU NA VUAVIRI.
1.6 EDA NANUMI IRA VAKALEVU NA KAWA KEI REWA NIKUA KEI NA SIGA NI MATAKA – NA CAVA EDA VAKAVULICA TIKO VEI IRA NA GONE E VALE NI VULI VAKABIBI ENA TAUDAKU NI KORONIVULI?
1.7 KEMUNI NA LEWE NI BOSE, NA CAVA ENA TUKUNA NA ROKO TUI DREKETI KEI NA BOSE NI YASANA KEVAKA E SANA DUA TALE NA VUAVIRI ENA MATAKA? EDA SANA BACI TOKONA TALE? NI RAICA NA I CAVACAVA NI NODRA BULA NA DAU VUAVIRI KEI IRA EDRA DAU VEITOKONI? E BAU DUA VEI IRA E CAVA VINAKA?
1.8 ‘OYA NA TARO MEDA QAI LAKI SAUMA VEI IRA NA LEWE NI NODA TIKINA.
1.9 KEMUNI NA TURAGA KEI NA MARAMA, E DUA GA NA VANUA E TIKO KINA NA BOSE LEVU VAKATURAGA - ENA BOSE KA YAVAKAYACORI ENA VULA O’ TISEBA, 2006, KA VAKA KINA ENA EVERELI, 2007 – “ME RAVITA TIKO GA NA LAWA NI 1997. MEDA TOKONA GA NA LAWA”. NA VAKATULEWA NI MATAVEILEWAI LEVU ENA 2009, E TUKUNA VAKADODONU NI CALA VAKALAWA NA VUAVIRI NI TISEBA 2006. EDA YALO VAKACEGU NA KAI REWA NI DONU VINAKA TIKO NA VANUA EDA TIKO KINA KA DA SA RAI TIKO GA VUA NA NODA KALOU LEVU NI SA I KOYA GA NA SALA, NA BULA, KEI NA DINA (DODONU).
2.0 NA RARAWA NI VAKAILESILESI – DPO E REWA
2.1 SA TAU ENA SIGA E NAKAVIRI E VICA NA MALA NI VOSA KA SA VAKA ME TUKUNA VAKAMATATA VEI KEDA NI KEVAKA EDA SEGA NI TOKONA NA MATANITU EDA SANA VAKUWAI ENA ILAVO NI VEIVAKATOROCAKETAKI KA $3 NA MILIONI NA KENA LEVU.
2.2 SA VAKA E VAKARAITAKI VEI KEDA NI RAWA NI TAROVI NA I LAVO KA SOLIA TIKO MAI NA MATANITU ME BALETA NA QARAVI NI NODA VALE NI VOLAVOLA NI YASANA KA $315,115.00 NA KENA LEVU.
2.3 NA TUBU NI NODA SEA KI NA FIJIAN HOLDING KEI NA YASANA HOLDING KA RAUTA NI 1.3 NA MILIONI NA SEA NA KENA LEVU, E SA TUKUNI TALE GA NI RAWA NI DA NA VAKUWAI KINA.
2.4 EDA SA VUKUWAI ENA I LAVO NI VEIVAKATOROCAKETAKI – NA DEVELOPMENT ASSISTANCE SCHEME KA $100,000.00 NA KENA LEVU ENA DUA NA YABAKI. OQO NA I LAVO KA SAUMI KINA NA I KOTI NI CO SE NA BRUSH CUTTER, BULI KINA NA SALA ENA NODA LOMANIKORO NA FOOTPATH, TARA KINA NA VALE NI SOQO SE A COMMUNITY HALL.
2.5 KE SA YACO KECE NA VEIKA OQORI, EDA SANA SAUMA GA NA KAI REWA NA CICIVAKI NI NODA YASANA KA VAKA KINA NA NODA VAKATOROCAKETAKI. SA KA BIBI KINA MEDA RAICA TIKO NA BIBI KEI NA NODA RAWATA TIKO VAKAVINAKA NA NODA SOLI NI YASANA.
3.0 NA I TAVI NI MATANITU
3.1 IA, AU GADREVA MEU TUKUNA MADA VAKAMATATA VEI KEDA NI SA I TAVI NI MATANITU CAVA GA E VEILIUTAKI ME CAKACAKATAKA “NA TIKO VINAKA KEI NA LIUTAKI VINAKA NI LEWENIVANUA KECE.”
3.2 E TUKUNI ENA KAVIRI NI SA VO GA ‘O REWA – VAKARE KAILA!
3.3 NA VEIQARAVI NI MATANITU YADUA, DIGITAKI SE SEGA NI DIGITAKI, ME VEIQARAVI RARABA VEI KEDA KECE NA LEWENIVANUA. E SEGA NI VEIQARAVI GA VEI IRA GA ERA TOKONA NA MATANITU SE VEI IRA GA ERA DIGITAKA NA MATANITU. E VEIQARAVI RARABA VEI KEDA KECE NA LEWENIVANUA.
3.4 IA NA CAKACAKA NI VEIVAKATOROCAKETAKI E SA QAI VAKATAU SARA GA ENA I TUVATUVA NI VEIQARAVI - ESO NAKORO E SEGA NI SE RAICA E DUA NA VEIVUKE NI MATANITU ENA LOMA NI VICA NA YABAKI, IA, E SO NA KORO ERA SA RAICA ESO NA CAKACAKA NI VEIVAKATOROCAKETAKI.
4.0 ENA SEGA NI OTI RAWA NA GAGADRE NI TAMATA
4.1 E DUA TALE GA NA KA ME MATATA TIKO VEI KEDA NI SEGA VAKADUA NI NA OTI RAWA NA VEIKA EDA GADREVA NA TAMATA ENA VURAVURA QO, KA SEGA NI DUA NA MATANITU ENA RAWA NI CAKACAKATAKA NA VEIKA KECE EDA VINAKATA NA LEWENIVANUA.
4.2 E DUA GA NA DINA AU VIA TUKUNA VEI KEMUNI ENA MATAKA EDAI, SA I KOYA NI MATANITU GA NI KALOU EDA NA SEGA NI NA QAI VINAKATA TALE KINA E DUA NA KA . EDA NA KUNEA GA KINA NA BULA VAKACEGU.
5.0 O CEI SARA MADA NA MATANITU?
5.1 E TUKUNI TIKO E NAKAVIRI NI DA SEGA NI TOKONA NA MATANITU. IA, AU VIA TAROGA MADA VEI KEDA, SE O CEI SARA MADA NA MATANITU? NA I BALEBALE RAWARAWA NI VOSA OQO NA MATANITU, NI SA IRA GA NA VAKAILESILESI NI MATANITU KA RA DAU SIKOVI KEDA MAI, ERA MAI CAKACAKACAKATAKA NA VEIKA EDA GADREVA.
5.2 E SEGA LI NI DA QARAVI IRA TIKO VAKAVINAKA NA NODA I VAKAILESILESI? EDA SEGA LI NI DA VAKANI IRA TIKO VAKAVINAKA NI RA MAI CAKACAKATAKA NA VEIKA EDA GADREVA? E SEGA LI NI DA VAKARAUTAKA NA KEDRA I VAQA LESU SE NA I VAKASOSO NI WAQA NI MAI CAVA NA NODRA VEIQARAVI?
5.3 EDA SA DAU VAKARAITAKA ENA VEIGAUNA NA NODA MARAUTAKA NA VEIKA ERA MAI CAKACAKATAKA VEI KEDA BALETA NI KAUTA MAI VEI KEDA NA VEISAU, KA RA VAKACEGU TALE GA BALETA NI RA MAI QARAVA TIKO GA NA NODRA I TAVI KA RA SAUMI KINA.
6.0 EDA VAKAITAVI TALE GA NA KAI REWA ENA RAWA I LAVO NI MATANITU
6.1 KEMUNI NA LEWE NI BOSE, EDA NA RAICA NI TIKO NA I TAVI NI MATANITU, E TIKO TALE GA NA NODA I TAVI NA LEWENIVANUA, KA TIKO TALE GA NA I TAVI NI KAI REWA MERA CAKACAKA VAKAUKAUWA ME RA SAUMA NA NODRA I VAKACAVACAVA KA VAKA KINA NA I VAKACAVACAVA NI VEIBISINISI ENA LOMA NI NODATOU YASANA, KA VAKASOKUMUNI NA IVAKACAVACAVA KECE SARA ME RAWA NI DA MAI VAKATOROCAKETAKI TALE KINA NA LEWENIVANUA.
6.2 EDA SOLIA TALE GA NA NODA QELE ME RAWA KINA NA VEIQARAVI NI MATANITU
IO, EDA SOLIA NA KAI REWA, O KEDA NA LEWE NI YASANA KO REWA - ME MAI DABE KINA NA VALENIVOLAVOLA NI MATANITU KEI NA BISINISI LELEVU ENA NODA VANUA, KA RA RAWA I LAVO ENA VUKU NI NODA QELE NA KAI REWA. OQO NA CAU LEVU NI NODA YASANA KI NA NODA VANUA LOMANI KO VITI.
7.0 EDA SEGA NI CATA NA VAKAILESILESI NI MATANITU SE NA MATANITU
7.1 E SEGA NI DA CATA NA I VAKAILESILESI NI MATANITU, EDA MARAUTAKA NA NODRA DAU MAI VAKAITAVI VEI KEDA KA DA DAU TOVOLEA NA NODA I GU MERA MARAUTAKA TALE GA NA NODRA MAI TIKO ENA NODA VEI KORO, KA DA DAU SOLIA NA VEIKA VINAKA VEI IRA.
7.2 EDA SEGA NI CATA E DUA NA MATANITU. NA MATANITU CAVA GA E MAI VEILIUTAKI, SE MATANITU DIGITAKI SE MATANITU VUAVIRI, E QARAVA GA NA NONA I TAVI – KO YA ME CAKACAKATAKA NA NODA TIKO VINAKA KEI NA NODA LIUTAKI VINAKA NA LEWENIVANUA.
7.3 AU VIA TUKUNA TALE GA NI SEGA NI SE BAU DUA NA GAUNA E LIU ME MAI VOSATAKA E DUA NA GONE MAI NA DUA TALE NA YASANA NA VEIKA E BALETI KEDA NA KAI REWA ENA LOMA NI NODA MATABOSE. DE SA VEISAU BEKA NA GAUNA, IA, AU TAROGA SE MAI SIKA VAKACAVA NA NONA WELI ENA LOMA NI NODATOU MATABOSE?
8.0 EDA SA VUSEKA KA CATA NA VUAVIRI
8.1 SA YACO E LEVU NA VUAVURI ENA NODA VANUA. EDA SA VULI SARA VAKALEVU ENA VEIKA E KAUTA MAI VEI KEDA NA VUAVIRI, EDA SA KILA VAKAMATATA NI SA VAKADREDRETAKA VAKALEVU NA NODA TOSO KI LIU NA VUAVIRI.
8.2 ENA GAUNA OQO EDA SA KILA NI SEGA NI DUA NA KA VINAKA E KAUTA MAI NA VUAVIRI. E KAUTA GA MAI NA DREDRE KA VAKATARABETAKA NA NODA TOSO KI LIU.
9.0 NA USUTU NI VEIKA EDA CATA
9.1 OQO GA NA USUTU NI VEIKA EDA CATA. EDA SA CATA NA VUAVIRITAKI NI NODA MATANITU. EDA SA RAICA NA DREDRE LEVU…… EDA SA TUKUNA TIKO, NI DA SA SEGA NI VINAKATA MENA VAKAYACORI TALE VAKADUA NA VUAVIRI ENA NODA VANUA.
9.2 KEVAKA SA I LESILESI NEI REWA ME TUKUNA NA VEIKA OQO KIVEI IRA ERA SA LEWA NA NODA MATANITU ENA GAUNA QO, IA, MEDA SA TUKUNA SARA YANI VAKAMATATA.
9.3 EDA SA RAICA RAWA NI RA NA SOTAVA TIKO GA NA NODA KAWA ENA VEIGAUNA MAI MURI NA REVUREVU NI VUAVIRI KEVAKA EDA NA TOKONA TIKO GA NA CAKACAKA NI VUAVIRI!
10.0 MEDA SA TUTAKA NA DINA
10.1 AU SA VIA TUKUNA VEI KEMUNI ENA MATAKA EDAI, NI SA NODA I TAVI MEDA NA TUTAKA NA DINA OQO. NI DA SEGA NI TALEITAKA, NI DA CATA KA SEGA NI TOKONA NA VUAVIRITAKI NI MATANITU E SA DIGITAKA NA LEWENIVANUA.
10.2 KEVAKA EDA NA TOKONA NA VUAVIRI NI 2006, SA KENA I BALEBALE NI BACI DUA TALE E CATA ENA MATANITU DIGITAKI, ENA BACI VAKAYACORA TALE NA VUAVIRI!
10.3 EDA SEGA NI NA VAKAVULICI IRA NA LUVEDA KEI IRA NA NODA KAWA NI CALA NA VUAVIRI, KEVAKA EDA SEGA NI TUDEI KA TUKUNA VAKADODONU NA LOMADA NI DA SA CATA NA VUARIRI..
10.4 EDA SEGA NI CATA NA MATANITU, EDA SA WALE GA ENA LEVU NI VUAVIRI, KA SA DODONU GA MEDA SA TUKUNA NA LOMADA, KA KAKUA NI VAKAMUMURI VOLI GA.
11.0 EDA SA TEKIVU CALA MAI ENA 1987
11.1 ERA NA VAKACALAI KEDA NA LUVEDA KEI IRA NA NODA KAWA KEVAKA EDA VAKADONUYA TIKO GA NA VUAVIRI. AU VIA TUKUNA VEI KEDA ENA MATAKA EDAI, NI DA SA TEKIVU CALA MAI ENA 1987 – NA NOQU I TINI E SUCU ENA 1986, NA KA GA E KILA ENA GAUNA NI NONA BULA NA VUAVIRI, SA VA NA VUAVIRI, SA YABAKI 25 NIKUA. KEMUNI NA TURAGA KEI NA MARAMA, KEVAKA EDA SEGA NI TUKUNA , SE BACI TUKUNA TALE NI CALA NA VUAVIRI, EDA SANA CALA YARAYARA TIKO GA
11.2 SA KENA GAUNA OQO MEDA SA TUKUNA KI NA MATANITU NI DA SEGA NI DUAVATA KEI NA VUAVIRI KA MERA SA YALATAKA NA LIGA NI WAU NI NODA VANUA NI SEGA TALE NI RA NA VAKAYACORA NA VUAVIRI ENA NODA VANUA.
11.3 SA DODONU MEDA SA VAKASAVASAVATAKA NA YALODA, KA MERATOU VAKASAVASAVATAKA TALE GA NA VEILIUTAKI TIKO ENA NODA MATANITU NA YALODRATOU, KA MEDA SA DUAVATA NI SA CALA NA VUAVIRITAKI NI NODA MATANITU, KA MEDA SA DUAVATA TALE GA ENA VEITARATARAVI NI VEIKA ME VAKAYACORI ME VAKALESUI NA LIUTAKI NI NODA MATANITU KI NA MATANITU E DIGITAKA NA LEWENIVANUA.
11.4 E DUA GA NA NOQU KEREKERE – “JUST CALL. DON’T COME IN THE MIDDLE OF THE NIGHT WITH 16 MILITARY/POLICE PERSONNEL”. DOU QIRITI AU GA MAI, DOU KAKUA NI LAKO MAI ENA LOMA NI BOGI LEVU KEI NA 16 NA LEWE NI MATAIVALU KEI NA OVISA.
11.5 NI MAI TIKO KINA NA LEWE NI BOSE, AU VIA VAKADODONUTAKA TIKO NA RAI NI VAKAILESILESI ENA VUKU NI NODA I LE, SA VAKA TIKO QO NA KENA LEVU.
Views: 553
Ni bula saka na Gone Marama na Roko Tui Dreketi.Kemuni na Marama dina,Qaqa ka warai ni suka i muri ena nomuni valataka na DINA kei DODONU.Dina ga nira sa mai LAMUSONA(meu vosoti)na veituraga kei Viji,era sa mai volitaki vakarawa2,sorosoro, rere, lamu2, volitaki vakarawarawa ka ra sega ni nanuma tu na ka dau kauta mai na vuaviri ena vanua.Era warai tu ni raica rawa na veika ena yaco ena gauna ena e lesu tale kina ko Viji kina Democracy.ITS GONNA BE MORE WORSE THAN EVER.Era na qai WILD GA VAKALEVU NA TAMATA. NI QAQA SAKA JIKO!
Must ga Rewa! Rewa! Rewa!
Ni kalougata ka bula vinaka/balavu tikoga na Gone Marama Bale! Next and First Female President of Fiji! One based on TRUTH and WISDOM for the future of our children and our nation. The people of Rewa should be proud of you and those who oppose your stand must be really cowards at heart.
Ni qaqa saka tiko na Gone Marama Bale edai kei na veisiga mai muri.
God keep on blessing the Gone Marama Bale na Roko Tui Dreketi!
VINAKA VAKALEVU SARA NA NOMUNI TUKUNA NA DINA, TUTAKA NA GALALA NI LEWENIVANUA KEI NA KAWA I TAUKEI KA VAKA KINA NA NOMUNI VAKADILOYA NA VUAVIRI E VA KA SA MAI YACO OTI.
AU DUAVATA KEI KEMUNI E NA VEIKA KO NI VAKARAITAKA KA VAKABAUTA. SA RAUTA ME NA SAUTU KA QAQA TIKO NA YASANA KO REWA E NA VUKU NI KENA MAUCOKONA NA VEILIUTAKI VAKAVANUA E NA NOMUNI YAVUTAKA, TUTAKA KA VAKADEITAKA NA DINA E NA NOMUNI GAUNA NI VEILIUTAKI.
ME MAROROI KA TAQOMAKI KEMUNI TIKO NA LOLOMA NI KALOU KO JIOVA E NA VEISIGA....
It has to take a woman and a Royal blooded Rewan one at that to tell it like it is!!!!!!!!!!!!!
YOU ROCK!!!!!!!!!!!! Ni kakua ni suka i muri - and I just loved the ending LOL!!!!!!!!!! Call me hahahahahaaa!!!!! Sa vaka e lai arrest taki edua na dau laba na mai 'RAID' vakabogilevu!!!!!!!!!!!! 16 to 1 female....hmmmmmm methinks these guys are scared LOL..
Ni bula balavu na Marama Bale na Roko Tui Dreketi!!!
Totoka vaka oti na vosa qoka!!....
sa dina,ni qaqa saka tiko
7.3 AU VIA TUKUNA TALE GA NI SEGA NI SE BAU DUA NA GAUNA E LIU ME MAI VOSATAKA E DUA NA GONE MAI NA DUA TALE NA YASANA NA VEIKA E BALETI KEDA NA KAI REWA ENA LOMA NI NODA MATABOSE. DE SA VEISAU BEKA NA GAUNA, IA, AU TAROGA SE MAI SIKA VAKACAVA NA NONA WELI ENA LOMA NI NODATOU MATABOSE?
Vinaka saka vakalevu........! Ni qaqa ka bula balavu tikoga...! Me serauni kemuni ka tikovata kei kemuni na loloma levu ni noda Kalou bula!
Rewa au na Cibi tikoga...!
© 2012 Created by Matavuvale Admins.


text:
Fiji's Family Network
Paul Geraghty has not received any gifts yet
Cola vina Vaula..
Drau bula vinaka Vaula, na yacaqu sa koto qori, au mai Nailega ena tikina makawa o Namalata ena yasana o Tailevu. Keirau jiko vata qo ki Jone Baledrakadroka e Canberra kau vavinavinakatakia jiko na nomdrau vivuke mai ki na nitou vuli vosa vakaviti ka na varau tekivu jiko ena vula mai qo ena i ka 31 ni siga.
Au na vivatavulici jiko ke, ka'u sa gadravia vakalevu na nomudrau vivuke ena syllabus. Sa voli maka na "Fijian" phrase-books me va na nomudrau vatutu, era sa tu kece qo.
Au kerea jiko na nomudrau vivuke balejia ni'u warai ni qase ni vuli. ia au se kila jiko vakalada na noda vosa ka'u sa bole jiko me'u qase ni vuli.
Na noqu email address au na inbox takia yani ni oji qo, loloma levu mai Canberra.
cola vina
mai yataganivusu okwe
Vanuinui vina koto vuako
Drau bula vinaka RoVaula,sa dua naka na noqu dau qoroi kemuni tu ena levu ni nomuni kila na vosa vaka viti. Au na numa lesu na gauna daru sota kina ena lomani sitoa nei B Kumar sa New World tiko ena gauna nikua mai Raiwasa. Au a se cauravou lailai sara ena gauna oya. Oni a taroga vei au na noqu koro, sega ni bera o nisa vosa sara ga mai vei au vaka na koro.Ea via cala vaka lailai eso na noqu vosa, o nia qai vaka dodonu taki au, baleta beka ni sa mai balavu na susu madrai tu e Suva. ha, ha, ha. Ia vinaka, vinaka vakalevu. Kalougata tiko na qaravi tavi. Ni moce toka mada.
© 2012 Created by Matavuvale Admins.


text:
Fiji's Family Network
"ME RAWA NA BULA ME RAWA VAKALEVU SARA"
Ia oqo, sa tu na vakabauta nai nuinui, na loloma, a ka tolutolu oqo, a sa uasivi cake vei iratou na loloma.
I Koronica 13 : 13
Na taro levu, na cava sara mada e uasivi cake kina na loloma?
Na vakabauta
- Ena so na gauna ena lailai na nomu vakabauta.
Nai nuinui
- Ena so na gauna ko na vakanuinui ena bilo cicila.
Na loloma
- Na i vakavakadei ni bula. Vakadeitaka ko joni na kalou sai koya na loloma.
Tukuna
Ko Jisu vua na farisi. " Mo lomana na kai nomu, ka cava vakakina."
MO KALOUGATA TIKO!
Views: 18
Comment
© 2012 Created by Matavuvale Admins.


text:
Fiji's Family Network
SERE LEVU.........253
Views: 332
Na Taba Boko ni Yaqona
1.TURAGA sa kaukauwa tu
Na vu ni vere nona i gu
Sa dau temaki ira ga
Na lewe vuqa me ra ca
2. Sa rabailevu tu oqo
Na sala ca sa viri no
Sa volitaki tikoga
Na ka sa vaka tubu ca
3.Ninaica sa na mate no
Na meca levu la oqo
Bokoci vakadua ga
Yaqona vu ni madua?
4.Ni mai vukea,na KALOU
Neimami i naki dei oqo
Me drutilaki sara mai
Na i vau ni ca sa tu e dai
5.Ni vakavuna me laurai
Na gauna vou,me tubu mai
Na veika uasivi tu
Sa mai qisia ko JISU
Cava mada ra sega ni dau lagata kina vakalevu na vei valeni lotu na sere oqo??
Au vakabauta ni sa dua saraga na meca levu ni lotu e na gauna oqo na gunuvi ni yaqona.
E vaka e ra rere tiko na veiliutaki e na vakatabuya na yaqona e na vei i tikotiko ni lotu, wili kina o ira na dau vunau kei na i talatala/Vakatawa.
Luva ni tai me sa vakatabui sara ga ka ni sa dau lala ma lotu e na yakavi.
Vakatabui na gunuyaqona e na soqo ni MYF.
Vakatabui na gunuyaqona e na veisoqoni kece vakalotu......
JN qai vakadewataka yani noqu vakatutu e na Koniveredi !
Qo e vica na veitiki ni VOLA TABU ka dusia na ca qo:
E ca,tabu,ka sega ni kilikili ni gunuvi na yaqona:
. Aisea:5:11-15
.Aisea :5:20
.Aisea:28:1-9
.Aisea:56:9-12
.Vosa Vakaibalebale:20:1
.Vosa Vakaibalebale:31:4-5
Vunau ni Soro:10:9
Tiko voli mai na Lekutu:6:2-3
Dauveilewai:13:7,14
Luke:1:15
Io dina qori JN...na yaqona kecega (wine, beer, grog ) e vakaseva na vakasama ka na vakavuna na veicalati ni vakatulewa....ya na vuna au kaya tiko tiko ni ko ira e tiko e na veiliutaki ni lotu, me vakatabui i ra mai na gunu yaqona.
sega ni ca yaqona,na tamata ga me lewa nona vakayagataka na yaqona...me kua ga ni lewai koya na yaqona.
@kunalawaki mataibau e kaya nai VOLA TABU ni na ca ko ira era souta na gunu yaqona....Aisea:5:11-15.. Aisea :5:20...e kaya na i VOLA TABU ni na sega ni na rawati kina na bula tawa mudu ko ira na dau MATENI ......Kalatia :5:21 na na ga e vaka vuna na mateni e na seag ni rawati kina na bula yalataki
Au sega ni vakabauta ni ca na yaqona baleta ni dua na ka e a bulia na kalou - ka kaya 'ni sa vinaka'..E buli mai me vakayagataki ka tiko na kena yaga me vakayagataki kina
E ca ga na kena vakasausa taki na kena vakayagataki ka sa sivia - ni sa dua na ka sa sivia sa oka mei valavala ca...whether it is food, drink, freedom or whatever - when we abuse it, IT abuses us.
Ena vuku ni noda bula nai taukei - eda sa abuse taka na yaqona....ka sa yacova e dua na kenai yacoyaco ni sa vakavucesa taka na tamata...sa sega ni qaravi vinaka kina nai tavi enai teitei baleta ni caka tiko na moce ena siga levu, ra sa talabusese kina na gone baleta ni rau sa vakaogai rau nai tubutubu ena veisoqo ni gunu yaqona eso erau lakova, sa sega ni qaravi vinaka kina na matavuvale - baleta ni sa lako ga nai lavo ki na yaqona vata kei na tavako...
Au duavata ena vakasama me ra vakatabui ira na vakaitavi vakalotu mai na gunu yaqona vakasivia, me vakatabui na gunu yaqona vei ira na luveda cauravou vata kei na goneyalewa era lewe ni mataveitokani - me caka mai vakalawa i taukei na lawa oqo me curuma na veikorokoro vakaviti...
Ena vuku ni tiki ni vola tabu 'oya - 'Sa CA KO IRA ERA souta na gunu yaqona' - e tukuni tiko ekeri na tamata...sega ni tukuni kina na Yaqona - na Tamata era souta na gunu yaqona ena sega na ka vinaka era rawata!! Na tamata e souta na waini, alcohol etc me ra mateni kina ena sega ga ni dua na vanua vinaka ena tini kina baleta ni sa abuse taka!!
KE SA KAYA NA I VOLA TABU NI CA NA YAQONA O CEI O KEDA ME DA KAYA TIKO NI VINAKA....... E DINA NI VAKATUBURA MAI NA KALOU NA KAU KECEGA IA E RAI YAGA BEKA E NA SO TALE NAKA.....VAKA CAVA NA VO NI MANUMANU E RA BULIA MAI NA KALOU ...NA KOKOROTI...NA KALOVO.....NA QASIVI....KEI NA SO TALE....
na kokoroti, kalavo, qasivi is actually a delicacy for asian countries and is bbq'ed or deep fried kebabed and sold in market stands so they too are eaten in other parts of the world what we consider icky in our part of the world
E sega ni tukuna na vosa ni Kalou ni Ca na yaqona e kaya na vosa ni Kalou - ni CA or IRA era souta referring to those who are drinking it!
Drink Grog in MODERATION & with a little common sense that enables you to have a thing called self control.
BTW I LOVE GROG :D..............Taki! lolz
© 2012 Created by Matavuvale Admins.


text:
Fiji's Family Network
Views: 2618
Dou Bula na wekaqu,
Au marau ni rawa nisa yadra na qaselevu vakacegu me raica na leqa ni MCF.
Keda eda lotu Wesele mai dua naka eda kila ena lotu wesele na gunu yaqona,
sarui sivia,Tekivu sarga mai vei ira nai talatla kei ira kece na dau veiqaravi keina keda na lewena,qai vulici rawa vakacava na vosa ni kalou nisa mateni tikoga madaga o koya e dodonu me veivakani ena vosa ni kalou.
Sa lialia na lewe ni MCF ena gunu yaqona,ka ga e veitalanoataki ocei e jabeni ena gunu yaqona.sega ni talanoataki na vosa ni kalou.
Tamata e via bula ena vaqara na vanua e tiko kina na kakana,Vosa ni kalou.
E dina qori na wekaqu ... .@Robert, me vaka talega era sa wasea taumada tiko eso era lewe talega ni MCF enai tekitekivu ni veitalanoa qo. Eso era tutaka tale tikoga me gunuvi ga vakarauta. Oya e dua na issue me deal taka na MCF baleta na bula vakavanua kei nai vakarau (se i tovo)vakaviti eso e tiki sara tu ga ni bula ni veiqaraqaravi e vakamareqeta na lotu (MCF). Tradition and Culture is a big stumbling block in the MCF and I believe that unless the leaders of the MCF recognize that, it will continue to lose members who genuinely seek to see the work of God prosper in their lives and within the church in general.
Other denominations also face the same issues with regards to dwindling active members, but the reasons may not be the same and vary from church to church. Disagreement between the leaders with regards to administration and people management seem to be the biggest issues within some Pentecostal churches. Some leaders in these churches (e.g. the AOG of Fiji), seem to forget some very basic truths the Word of God says about the importance of heeding and obeying (not only preach)the Word of God regarding "unity in the Spirit".
I would have thought the most important issue within Pentecostal churches is the "leadership and guidance of the Holy Spirit" and ALL Pastors and Leaders know that if there is no unity there will be NO blessings from God. Some Pastors seem to think that because of their status, they can do whatever "they think" God leads them to even though it means breaking away from their church and starting another church. In some cases, the move could be a genuine leading of God, some are very dubious and come as a result of "hard-heartedness" within the ranks publicly discrediting their leaders to push forward (promoting) their personal agendas.
Eso nai talatala e sa dodonu mera vakacegui makawa baleta na yalo ni veiqati kei na yalo ni duidui era dau vakatubura ena kedra maliwa nai soqosoqo lotu. Era tatawasewase nai soqosoqo lotu ena vuku ni nodra lecaika kei na nodra boletaki ira vakai ira eso nai liuliu. Era nanuma nira sa vuku, ia, era sa qai lialia ga vakalevu. Sa yali na loloma taumada ni Kalou ena nodra bula o koya ka kauta mai na yalo e lokomi, vakarorogo kei na talairawarawa ena Vosa ni Kalou ka vakatalega kina vei ira era veiliutaki vei ira enai soqosoqo lotu.
Au vakabauta vei keda na lewe ni soqosoqo lotu meda sa kua so ni vakamumuri voli tu ga, ia meda vakasaqara matua na Yalo Tabu me liutaka noda bula. Na Kalou ena raica na dina sa bucini ena noda bula ka na qai cakacaka ga ena Nona sala kei na Nona gauna mera kau tani kina o ira era i tatao tu ga ni bula e vuavuai enai soqosoqo lotu, for He is no respector of any person. Leader or ordinary member, God will do the "sifting" within the church.
Bula Tale mai Weka,
Dina taucoko na nomuni vakasama au marautaka dina,totoka.
Ni kalougata tiko ena siga nikua.
© 2012 Created by Matavuvale Admins.


text:
Fiji's Family Network
Views: 2618
Sa dina Tau, au a lesi mei tomani neitou Tuirara e na dua na gauna e na vica na yabaki sa oti meu vukei koya e na nona curu vale me caka na i wiliwili 0 oqo e dua na process ni vakumuni i tukutuku me baleta na veivuvale eso. Au a mani cakava vinaka e dua na questionaire ka tara e 3 na tikina bibi oya na bula vakayago (10 na taro), bula vakayalo (10 na taro) kei na veika raraba (10 na taro).
Sa oti au sa qai mai vakadikeva, ka dua na ka a lauti au na nodra gagadre e vuqa e na vuku ni veisiko. Au nanuma tiko ni a 80% e na neitou valenilotu e 300 na lewena, e ra gadreva na veisikovi vakayalo (one to one kei Talatala), vuqa e ra vinakata me tiko na siga ni counselling (marriage), vuqa talega e ra gadreva me dau caka wasoma na training (vuli).........
Se qai vakacagau tiko oqo e dua na noqu vakadidike ka vakatokai na "Introducing Family Life Ministries at XY Church". Its amazing how you can make solid decisions based on real datas collected.
io na mataqali census va qori e dodonu me introduce taki to the whole MCF organization and given the attention it should rightly be given. With data collected it should be the guiding light for all those involved in running the church within the various circuits we belong to.
Sometimes people are blinded by the verse - it is more blessed to give than to receive - yet, they willingly will give their children tea & bread me rawa ga nai tale ni vunau me lai kana toa o koya e mai vunau - I do not, for the life of me understand the logic there!!! Vakacava me sa tekivutaki na 'bring your own lunch' - se 'o vunau oti ga - qai tale lai kana i vale??? na cava me da lai vakaleqa kina e dua tale na matavuvale??
Ni caka na rally ni veisoqosoqo - 'bring your own lunch' kevaka o lako mo lai spend the whole day - qoka e lai vakaogai tale na tabacakacaka e lai caka kina na lotu me ra veiqaravi ena kakana kei na yaqona- sa dodonu me sa tarovi!!! Ena sega ni yali kina na nodai tovo ni veiwekani se veikauwaitaki vakavanua.
Esa levu sara na veivosaki ena vuku ni kena vakasausataki na gunu yaqona ni Viti vakabibi ena loma ni lotu Wesele - va evei me sa tarovi me sa kua na gunu yaqona ni oti na lotu se soqoni se rally. E sega ni kainaki kina ni da sa viavia kai Loma....sigai - e dodonu me da sa yalana e so na ka e vakabobulataki keda tu na kawa i taukei.....e 2 ga na auwa na lotu - na gunu yaqona e tala mataka....eda sa bau vakasama taka tu mada o keda na lotu wesele na levu ni vakalusi gauna eda sa vakayacora tu??
esa dua dina na vakadidike vinaka qori my Tau.....ni sa oti, au kerea mo qai vakadewataka tu mada mai va qoka e dua na kenai lavelave....it would really make interesting reading and if implemented it would really be successful!!
so na ka va ya me veivosaki taki sara ga se mosoni taki na gauna ni koniferedi.....au nanuma tiko ni dua na yabaki ya sa vakatabui tu na luva ni tie.....keda meda sa vakasigalevu vata vaka matavuvale...oti ya mai caka tale tu.....the main reason is that those who enforce the rules are the ones who are breaking it......ni caka dua na rally sa dau oga dina na vakarautaka na ka me ra mai vakayagataka na o ira na mai rally sa sega ni da lai lotu meda rogoca na vosa ni kalou.....sa levu ga na gauna e da vakalusia me da vakalomavinaka taka kina na tamata......so na gauna o ira mada ga na mai rally sa ra qai tu ga na tabana ni kana kei na gunu.....ni dua na vanua dau caka vinaka kina na veiqaravi era oso na lako....ni caka dua na vanua e sega ni vinaka beka na i tovo ni nodra veiqaravi...lailai e lako....sa sega ni vaka yalo na ka e caka.......
Dina sara RW !!
definitely I will get you a copy once finalised.
can i have one too...pls
Ni sa bula vinaka na wekaqu,au duavata tiko ena veivakamacala ka cauraki toka mai cake,ka dina kece sara, ka sa yaco tiko ena veisiga ni noda bula ena veikoro2 ,keina veitiko2 kece sara. vakadinadinataki na tatawase2 ni Lotu Vakakarisito,tekivu mai na Lotu Wesele. Oau kemuni na wekaqu au susu mai ena dua na matavuvale Lotu Wesele, na Tukaqu e talatala Reverned,qo ena 60s & 70s na Lotu e totoka tu,era sega ni vakacauoca na leweni vavakoso,baleta nira solia na soli ena yalo dina keina na vakanui2 keina marau,ena ciqomi na nodra masu,kasega soti na veicola2 ni lotu ka bibi,kara sa vakacauoca ena cola2 ni Lotu,ka tekivu me kadre mai na yalo malumalumu, ka mamada mai ,ka bata2 nai tovo ni vakabauta dina kai usutu ni bula dina vakayalo,ka semati keda vua na Kalou,ka sa vakayacori na qaravi ni Lotu ,me vaka ,dodonu lai lotu ena siga Tabu,soli etc.eda vakayacora ga baleta sa dodonu meda vakayacora.Na gauna edai2 na Lotu e vu mai e Yaloda ,utoda yadua,qo nai matai ni Kalawa,karua kakua ni vakacauoca keda via na i vakavuvuli dina mai nai vola Tabu,ka kera vua na Kalou me solia ma i na sala kina ka Dina (you & your Lord God).(Matt 7:21)"Not everyone that saith unto me, Lord, Lord, shall entre into the Kingdom of Heaven; but he that doeth the will of my Father which is in Heaven",au kerea meda dau veinanumi ena masu ka veilomani dina vakaveiwekani,ka qarava na Kalou ena yalo dina taucoko..
Au vakabauta kau duavata ena nomuni vakasama,Reapi nomuni vakamala baleta,meda tekivu mada veikeda yadua,vavakoso ka qai dewa yani vei ira na tani (Idia)etc.oira na Idia,na Jaina etu na nodra vakabauta ka tuvata nai tovo ni bula taka ena veisiga,dei tu na nodra i tovo keina nodra vakabauta,keda vakadikeva vakavinaka ni ra tiko vinaka,vuli vinaka kara duavata ka yalo soli2 ena veivuke,ena veitabana kece ena noda vanua.sai keda ga eda yameke2 nai tovo ni noda ni vakabauta, au vakabauta ena sega ni rawa ni sema vinaka mai na yalo tabu.kevaka ni sega ni dei vinaka tu mai na vuna,ena rawa vakacava me mana ,ni kena vinakati me vakavuvuli taki vei ira na tani,na tuku2 vinaka.era dei vinaka jiko o ira na Tani(Idia ,Jaina etc.) ka da luluqa mai ka bata nai tovo ni noda loloma keina vakabauta ka tekivu me ka vakayago na noda qaravi lotu (lotu vakarai2 ka sega soti na lotu vakayalo).
I am a little bemused by this blog.
Here you raise an issue regarding the “failings” of a Christian denomination (the Methodist Church in Fiji) and what it needs to do to rectify that. No problem with that.
But where does your condemnation of other Christian churches in Fiji who are very successful in their methodology in teaching and reaching out to people and bringing them into a real practical relationship with Christ, fit with the your introduction to the topic?
Are you inferring that churches that teach and preach “Prosperity” were to be blamed for the drop in MCF membership?
Can you elaborate on what Rev Kanailagi stated which you quoted, “…. but pastors in new religions never get that type of training yet they had the skill to lure congregations from the Methodist Church to their own.”
I never inferred anything on this forum to condemn any denomination. It is the message that I put here which we can used for information and further discussion. Reapi Nayacakalou have summarily and articulate points that the Methodist hierarchy needs to address in relation to their above statements of the dropping of their numbers...Happy reading...
Can you share with us the relevance of the comments on “Prosperity Teaching”….. “Recognizing Cults” ….and “Spiritual Abuse” with regards to the introduction you posted?
Correct me if I am wrong ….I believe those comments (articles) you posted were actually related to the Topic you chose and has nothing to do with the introduction regarding the MCF.
At a glance, they seem to be a veiled attempt to discredit those Christian churches that, “from the outside”, seem to be very prosperous materially and spiritually (and are mostly new churches too!), and are the ones that are to be blamed for the fall in MCF church membership.
“Purging Membership among the Christian Denominations”???
We can have a good discussion here, but, do you want a discussion regarding the dilemma the MCF is faced with or a discussion on Christian denominations "purging" in general?
Those articles are self explanatory to ALL Christian denomination but the heading is been used to be an illustration of how Purging Membership among the Christian Denominations is a big business or priority to many Christian denomination. Instead of finding new flocks from the heathens , they went to get it from those who are already in the fold. Instead of mass Christian individual numbers increase, the Christian denomination is increase with same or fewer converts coming into the Christian family. So we can discuss in general the MCF dilemma & "purging" in general. Happy discussion....
© 2012 Created by Matavuvale Admins.


text:
Fiji's Family Network
You understand when the karuas meet somewhere in town or in the bus n what happen?
Views: 17634
areeeehhhhh Tau Mz UK - aqo ga na yamena na cow sa bia totobata na yamena na madake bhap re bhap!!!!! hahahahahaaaaaaaaaaaa
Hahahaha sa kua sara la ni sosomitaki me tongueless tu curu yani na lago lai dadabe qai curu lesu mai sa noka lolzzz.Du bula maleka mai Adi Una,Kai Ray kei T/Kona,HAPPY FIJI DAY 2 YU OLL.
Ni bula vinaka!!O karuamudou e vinakata tiko qo me du vaka bula mai vua..ahahaha!!Sa sigi drawa tu ni vosa ani beleta sa tongueless tu..ahahaha!!
Hahaha qai loloma yani vua Adi Una,kaya vua ni sa waraki koya jiko mai na gaunisala ni sitima mai Sugar City o Kai Ray kaikailaaaaaaaa.
Lei! Sa sotava na kunea qore mai vua na sitima ni dovu o karuamudou!ahahaha!!
qori sa qai na nara vakadua bau yavala tale e dua na tiki ni yagona se sa oti @ uk
Oti vadua vi ko kea!kailaa!!
I'd laugh in her face- all i know is that all my huuby's exes offer me no competition at all! lol
@Adi Una oti vadua vi koya qai spin yara2 vaka na toa vuji vakavo hahahaiiiiiii kaikaila.
Vinaka TVitolo!!lols!!
Bulou T! sa wawa tu mai na lesu ni sala ni sitima o Ms.Ray!Me kau ani o la gona!!kailaa!
why bother...as if she or he is damn giving you a cent,who cares...ooops,sorry..to hush tale ya....lol
Drau sa bula Adi Una kei Lomani B,warai ke sa wawa tu mai na sala ni sitima o Kai Ray sa macala ga kamusu i daligana na dovu lolzzz.
© 2012 Created by Matavuvale Admins.


text:
E TALANOATAKA ko Sunia Talebula yabaki 49, na turaga ni Oneata mai Lau ka veiqaravi tiko ena tabana ni livaliva (Fiji Electricity Authority) mai Monasavu, ni dua na ka na batabata levu ni draki e mai tara na noda vanua e na Vukelulu sa oti.
Na turaga qo ko Talebula e tamai Metuisela Talebula na cauravou ka lewena voli na timi ni lewe ya vitu ni Viti ka vaka kina na timi ni tinikalima ni Viti. E sa qito tiko mai Sikoteladi e na gauna qo.
Na vanua qo o Monasavu sa matau tu na kena draki me batabata, e kaya o Talebula.
Na mataka ni Lotulevu sa oti e vakaraitaka o Talebula ni tiko sara kina 13 na dikiri (13 decrees celcius) na i vakaru ni katakata e na kena lutu. Ia, ena Vakaraubuka e sa tiko tale kina 15 na dikirisi (15 decrees celcius).
E sega talega ni tau sara vakalevu na uca. E kaya o Talebula e na loma ni 18 na yabaki na nona cakacaka tu e na tabana ni livaliva (FEA) sa dau cakacaka tu ga mai na loma ni vanua qo e Monasavu ka sa matau tale tu ga vua na kena draki ka ni dau batabata.
Na gauna dredre ga au bau sotava i ke donuya na vuaviri ni 2000 ka vakabibi vei ira keimami veikilai, e kaya o Talebula.
E dau matau vei Talebula e na veimataka me dau qarava na vakarau ni batabata kei na uca ka qai dau vakauta sobu tiko mai ki na valenivolavola ni draki mai Nadi.
Ia, e vakaraitaka o Talebula ni gauna qo e lutu sara na vakarau ni wai e na loma ni tobu ni wai e Monasavu ka tiko e na 710 na mita na lutu ni wai mai na 743.51 na mita, ka sa totolo sara tiko na kena lutu sobu.
Na lutu ni wai qo e sa totolo sara tiko ka ni lailai tiko na uca, e kaya o Talebula.
E vakaraitaka talega ko Talebula ni so na gauna e rawa ni tiko sara kina 10 na dikirisi na batabata(10 decrees celcius) mai Monasavu.
Dua na gauna ni batabata au donuya e ke, a lutu sara kina 10 na dikiri na batabata ka lutu sara ga kina na wai cevata mai Nadrau, e kaya ko Talebula.
Ni da raica na loma ni vanua qo o Monasavu sa rauta me rawa ni lutu na kena wai cevata, baleta ni sa cere sara ga ki cake na vanua e tiko kina na tobu ni wai qo ka qai vakawavokita tu na veivunikau lelevu kei na ulunivanua.
E rawa ni bula kina e so na kau vuata me vaka na veimataqali kau vuata ka ra bula tu mai na vanua batabata me vakataki Niu Siladi.


text:
SA i koya tale oqo na i kuri ni takitaki mai vei Vuniwai Epeli Nailatikau ka veiqaravi tiko mai Glenwood, Arkansas ena gauna oqo.
Tovolea mo wilika na Vunau ni Soro wase e 26,ena vakavitu taki na totogotaki ni talai dredre, ia na kena wiliki ena kila ga o Koya ni sa yacova ga na i ka vitu, sa yaco mai ko Mate.
E rua ga nai kumukumu ena vuravura oqo, muria nai vakaro, o kalou vinaka taki, sega ni muria nai vakaro, vakalouca taki,kenai balebale ona kila sara tuga o iko na vu ni nomu mate; sa dau lasa ga o keda na tamata, ni ono sa dau lako mai vei keimami na vuni wai, edau vaka oqo na nomuni veitalanoa,Vuniwai, au a bula vinaka sara tu ga ,au sega saraga ni kila na cava au tauvimate kina,vakasauri ga ia ni sa dau oti na vakatataro nei vuniwai sa qai macala ni o kila vinaka sara tu ga,baleta na yago na ka ga e biu yani kina ena laki vua e dua na siga. Kalatia 6:7 Na ka ga e tea na tamata e na tamusuka talega Veitalia na levu ni nomui lavo se o dau curumu e gau ni sala, na nona lawa na Kalou e sega ni veisau rawa.
Na Kalou kei na nona Lawa se nona vosa ena sega ni veisau rawa, me vaka ga nomu kaba e vu ni kau,o lutu sobu e sega ni dua e lutu cake.
Me vaka ga na ka e tukuna o Maciu 5:18...E seavu ko lomalagi kei vuravura, e sega ni dua na tiki ni lawa lailai ena yali yani, ena yaco kece mada ga Na Kalou e tea na keda kakana mai na qele ka tu sara talega kina na meda wai ni bula, taura mada e tolu qo na nona Penisilini na Kalou, na qaliki, na varasa na ginger, kei na moli karo.
Vakawaitaka tukia, gunuva ni oti na kana, mataka yakavi, kua ni gunuva ni lala tu na kete, e rawa ni kama kina na ketemu. Na kena levu ga na kena vinaka vakatau ga ena nomu tovolea, o ira talega na gone vakalalai ga qai vaka oni (honey) me rawa ni ra gunuva rawa.
E sega ni vaka na wai keimami dau solia na vuniwai, ke sivia ga o rawa ni mate kina, oya me vakaraitaka vei kemuni, ni vei wai kece oqori e poisoni.
Na nona penicillini na Kalou, e kakana ga.
Vei kemuni na Mate ni suka, keimami dau solia vei kemuni na Insulin moni cula kina, ia e tiko na nona insulin na Kalou, Dua se rua na moli kana, musumusu vata kei na kulina me waki vata (blend) kei na walu se tini na Qaliki, dua na Karela, gunuva ni vei oti na kana, veimama na bilo, se dua vakatau e na nomu levu ni suka. Ia, moni kila tiko na vu ni mate e tolu ka sa vei vakamatei tiko ena gauna oqo, e 3. Nai matai na mate ni uto, na kenisa, kei na mate ni suka, sa vakadinadinataki oti makawa sara vakavuku se o ira na Scientists dau vakaqaqara, ni vu ga mai ena rua na ka,
1.Kana lewe ni manumanu sa mate tu kei na veimataqali kakana e caka mai na sucu ni bulumakau, qo na ka e laurai na kena sa rui sivia na uro kei na protini ena yagoda, oya na yavu e tauyavu kina na veimate kece oqori e cake. Wilika na Vunaunisoro ona raica kina ni tukuni tu kina ni tabu na kania na dra kei na uro ni manumanu, ka tu sara talega kina na vei mataqali manumanu kei na ika eda kania. Me biu laivi na dra kei na uro. Kei rau a veivosaki kei na dua na marama ka a qai taroga me gunuva ga na kena wai ia, oqo sara ga na ka e sinai kina na uro kai na dra.
Sa qai vakadinadinataka na vuku ni vura vura ni uro ni manumanu e vakavuna na Mate ni uto na dra na kenisa, sa dina ga na Kalou, ka lasu na tamata.
Sa vakaleqai keda tu ga oqo na Kusima, se mai na koro na Cewa. Moni kila na veiwekani, e vosa tiko yani vei kemuni oqo, e dua na nanuma ni a vuku vakavuravura me yacova niu a tauvimate, ni gunu yaqona ni valagi vakasivia, ke a sega niu, qai qole vua na Kalou meu muria na nona i vakaro ke sa tei tarawau makawa sara, mai Matari.
O koya na Vuniwai oqo. Ia, meda kila kina na Kalou a bulia na yago me vakabulai koya ga vakai koya ia, o iko mo solia yani ki na yago na vei ka kece me na cakacaka kina.
Ia, e laurai ga e na nona i vola dusidusi na Dau Vei Buli 1 Koronica.10:31..Okoya mo dou qai kana se gunu me se veika kecega, o dou cakava ki na yagomudou,me vakarokorokotaki kina na KalouSa dina na noda vuku e lialia ni Kalou levu oqo, ia o Koya e sinai ena dina kei na loloma,Same 107:20..A qai vakauta mai na nona vosa, meda bula kina, ka vakagalalataki keda talega mai ena noda rusa
Au na lako sobu ki Salt Lake City Uttah, na vanua e buli tiko mai kina na vua ni kau au a kacivaka tiko mai Viti vei kemuni, meu laki raica na kena vakau, rawa yani ki Viti, baleta qo e sa laki kau tiko ga mai Niu Siladi, ia me rawarawa me sa vakau ga yani vakadodonu ki Viti, baleta e sa sega ni rawa ni volitaki ena Kemesi.
Ki vei kemuni na vinakata e na gauna oqo, moni qiri ena naba oqo 8342171, se na noqu naba 9322544, au biuta tu yani e Viti, mai na yasayasa vaka Ra, qiri ki na 6282960, tarogi Miss Suramma Mani, au sa guilecava na nona mobile. Da veivakamocetaki eke, me da qai veitaratara tale. Ke so ena via taro mai na Noqu email:ewoodenshutter@gmail.com
Me nomuni na kalougata.


text:
E KURIA na nona i talanoa o Sega Tamani ka kaya ni ratou a yadravi koya e na nona gole ki valenibula na sotia ni Igiladi. Mai valenibula e sa qai kerei iratou na sotia ni Igiladi me ratou veitaratara kei iratou na nona kabani me vakaraitaka ni a tauri vakavesu ka bulabula vinaka tiko.
Oqo tale na kena i kuri. E keri e sa qai kila na nodratou kabani ni a tauri vakavbesu mai vei ira na batikadi Tamani. E sa sega ni bera na nodratou sa vakauta yanbi na kena i tukutuku ki na veitikotiko ni yadra e na tolo ni gaunisala me rawa ni saoli na galala me vakacurumi rawa.
Ni oti na noqu raici vakavuniwai, sa ratou mani kauti au sara mai na kai Igilagi me keitou sa tekivu takosova mai na veivanua e yadravi e na tolo ni sala me yacova e rau veiyala kina kei Kuwait ka keitou mai curuma sara e dua na valenikana.
E kea, au mani volia sara e dua na noqu card ni talevoni meu qiri sara mai vale.
Au vakaraitaka vei iratou na veika taucoko e yaco kau sa bula, kaya o Tamani.
Kuria na nona i tukutuku ika kaya ni kevaka e ratou qai rogoca e muri e dua tale na i tukutuku, me ratou qai tukuna ga ni ratou sa veitaratara oti, ka sa bula vinaka tiko ka sa tiko e Kuwait.
Kaya oTamani ratou a mani toka voli e kea me yacova na yakavi ka ratou vakayakavi ni era ni ratou qai veitatarara kei iratou na nodratou kabani me ratou yaco ynai ka kauti koya.
Ratou mani cakava na kena i tukutuku na noqu kabani kei ratou na kai Merika.
E na gauna talega e ratou a cakava tiko kina na kequ i tukutuku ka ratou vakauta wavoki tiko na kai Igiladi ratou mani toboka na tabana ni tukutuku na BBC ka totolo sara na nodratou sa kaburaki e vuravura, e kaya.
Gauna au qai qiri tale mai ki vale e na siga kadua, ratou sa tukuna yani ni sa kaburaki tale tiko e na BBC na i tukutuku ni noqu a tauri vakavesu.
Ia, me vaka ni turaga vakabauta na Kalou Levu oqo a sega ni tarova se tinia vakadua na dei ni nona vakabauta e na nona a lesu tale ki na vanua ka tauri kina vakavesu me laki veiqaravi tale kina e Iraki.
E voleka ni yabaki vitu (7) na noqu a cakacaka tu e lomai Iraki kau qai cegu sara ga mai ni sa sogo na kabani levu oqo, e kaya.
Na kabani oqo e kabani levu duadua e Arapea, na PWC se na Public Warefare Company ka rau vakaivotavota tiko kina na matanitu o Kuwait kei Merika. Na veika e yaco oqori vei Tamani e kaya o koya ni kaukauwa duadua ga na Kalou e na ruku ni matanisiga oqo.
E dau rogoca na nodra masu ko ira era sa masu vagumatua ki vua mai na vu ni yalodra tauoko e na yalo e ramusmusu kei na vakabauta.
E sega ni dau laivi ira vakaveitalia na nona tamata na Kalou e na gauna era dau tu leqa kina. E dau tu raviti ira e na veigauna taucoko se draki vinaka se draki ca, bula vinaka se tauvimate. Na Kalou oqo e sega vakadua ni veisau ka duadua tiko ga mai liu me yacova mai na gauna oqo. O koya na Alifa kei Omeka ka sega vakadua ni veisau na Kalou levu oqo, e kaya e na vakabauta o Tamani.
Sa mai cava e ke na i talanoa ni tauri vakavesu nei Sega Tamani e na i ka 22 ni Feperueri ni 2005.